ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

วิสัยทัศน์

-   เป็นผู้ผลิตสายควบคุมยานยนต์ระดับโลก

ภารกิจ

-   ด้านการตลาด – มุ่งสู่ตลาดโลก

-   ด้านการวิจัยและพัฒนาผลิตภัณฑ์ – มุ่งสู่การเป็นผู้ออกแบบระดับโลก

-   ด้านองค์กร – มุ่งสู่ความเป็นองค์กรแห่งการเรียนรู้

-   ด้านผลิตภัณฑ์ – พัฒนาสินค้าให้มีคุณภาพระดับโลก

ทางคณะกรรมการบริษัทได้พิจารณาทบทวนและอนุมัติวิสัยทัศน์และภารกิจของบริษัทอย่างน้อยทุก ๆ 5
ปี

1.1 นโยบายและภาพรวมการประกอบธุรกิจของบริษัท

  บริษัท ไทยสตีลเคเบิล จำกัด (มหาชน) ประกอบธุรกิจสายควบคุมสำหรับรถยนต์
  และรถจักรยานยนต์ และชุดควบคุมรางกระจกหน้าต่างรถยนต์
  เพื่อจำหน่ายให้แก่ผู้ผลิตรถยนต์และรถจักรยานยนต์ชั้นนำ
  ตลอดจนศูนย์อะไหล่และบริษัทผู้ค้ารายย่อยต่าง ๆ
  ทั้งภายในและภายนอกประเทศไทยภายใต้เครื่องหมายการค้า []
  และเครื่องหมายการค้าของไฮเล็กซ์ คอร์ปอเรชั่น ได้แก่ [] และ “HI-LEX”
  โดยผลิตภัณฑ์ใดทำการผลิตภายใต้สัญญาการใช้สิทธิและรับความช่วยเหลือทางเทคนิคที่ทำกับไฮเล็กซ์
  คอร์ปอเรชั่น นั้นบริษัทก็จะต้องจ่ายค่าลิขสิทธิ์ให้กับ ไฮเล็กซ์ คอร์ปอเรชั่น ด้วย

  บริษัทได้รับการยอมรับจากบริษัทผู้ผลิตรถยนต์และรถจักรยานยนต์ในประเทศไทยมาเป็นเวลายาวนานว่า
  ผลิตภัณฑ์มีคุณภาพดี ราคาเหมาะสม และมีการบริการที่ดีทั้งก่อนและหลังการขาย

  ณ สิ้นปี 2557 บริษัทมีส่วนแบ่งการตลาดสำหรับสายควบคุมสูงเป็นอันดับต้น ๆ ของประเทศไทย
  โดยมีลูกค้าเป็นกลุ่มบริษัทผู้ผลิตรถยนต์และรถจักรยานยนต์ชั้นนำของทั้งประเทศญี่ปุ่นและสหรัฐอเมริกา
  นอกจากนี้ บริษัทยังได้รับความไว้วางใจจากบริษัท Suzuki Motor (Thailand) Co., Ltd.
  ให้เป็นผู้ผลิตชุดควบคุมรางกระจกหน้าต่างรถยนต์ในรถรุ่นต่อไปที่จะทำการผลิตด้วย

1.2 การเปลี่ยนแปลงและพัฒนาการที่สำคัญ

ประวัติความเป็นมาของธุรกิจ

  บริษัทเดิมชื่อว่า บริษัท ไทยสตีลเคเบิล (ที เอส เค) จำกัด ก่อตั้งขึ้นเมื่อวันที่ 12 มิถุนายน
  2521 โดยผู้ก่อตั้งหลัก 2 ท่าน คือนายสรรเสริญ จุฬางกูร และนายชูทอง พัฒนะเมลือง
  บริษัทมีทุนจดทะเบียนเริ่มแรกจำนวน 4 ล้านบาท และมีกำลังการผลิตในช่วงแรก 250,000
  เส้นต่อปี ต่อมาได้เพิ่มทุนจดทะเบียนและร่วมทุนกับไฮเล็กซ์ คอร์ปอเรชั่น
  ซึ่งเป็นบริษัทผู้ผลิตสายควบคุมรถยนต์และรถจักรยานยนต์รายใหญ่ของประเทศญี่ปุ่น

  ต่อมาในปี 2548 บริษัทได้จดทะเบียนเป็นบริษัทมหาชนในตลาดหลักทรัพย์แห่งประเทศไทย
  เปลี่ยนชื่อเป็น บริษัท ไทยสตีลเคเบิล จำกัด (มหาชน) แต่สัดส่วนผู้ถือหุ้นยังคงเดิม

การเปลี่ยนแปลงและพัฒนาการที่สำคัญในรอบ 3 ปีที่ผ่านมา

2555

-   ได้รับใบรับรองความสามารถห้องปฏิบัติการ มอก. 17025-2548 (ISO/IEC
    17025: 2005) จากสำนักงานมาตรฐานอุตสาหกรรม กระทรวงอุตสาหกรรม
    ซึ่งเป็นการรับประกันความสามารถทางวิชาการของห้องปฏิบัติการตามมาตรฐานสากล

-   ได้รับรางวัล Improvement Award จากบริษัท ไทยซูซุกิมอเตอร์ จำกัด
    ซึ่งเป็นรางวัลสำหรับผู้ผลิตชิ้นส่วนด้านที่มีการจัดส่งสินค้าดีเด่นติดต่อกัน 3 ปี

-   ได้รับสิทธิประโยชน์จากการส่งเสริมการลงทุนจำนวน 1 บัตร คือ

  บัตรที่ 3 ส่งเสริมการลงทุนในโครงการขยายการดำเนินงานของบริษัท

2556

-   ได้ประกาศเกียรติคุณในฐานะที่เป็นสถานประกอบการที่ปฏิบัติพรบ.
    ส่งเสริมและพัฒนาการคุณภาพชีวิตคนพิการดีเด่นประจำปี จากผู้ว่าราชการจังหวัดชลบุรี
    โดยการสนับสนุนเงินสมทบเข้ากองทุนคนพิการ และมีการจ้างผู้พิการเป็นพนักงานของบริษัท

-   ได้รับรางวัล Cost Reduction จากบริษัท ยามาฮ่า มอเตอร์ (ประเทศไทย) จำกัด

2557

-   ได้รับรางวัลประสิทธิภาพความถูกต้อง (TOYOTA Delivery Accuracy) จากบริษัท
    โตโยต้า พาร์ทเซ็นเตอร์ เอเชียแปซิฟิก จำกัด

-   ได้รับรางวัล Quality Improvement จากบริษัท มิตซูบิชิ มอเตอร์ส (ประเทศไทย) จำกัด
    ซึ่งเป็นรางวัลสำหรับการแก้ไข ปรับปรุง และพัฒนาทางด้านคุณภาพ

-   ได้รับรางวัล Thailand Corporate Brand Rising Star 2014
    จากจุฬาลงกรณ์มหาวิทยาลัย บริษัท มิตซูบิชิ มอเตอร์ส (ประเทศไทย) จำกัด
    ซึ่งเป็นรางวัลสำหรับบริษัทที่มีมูลค่าแบรนด์องค์กรสูงสุดประจำปี 2557
    ประเภทหมวดสินค้าอุตสาหกรรม

โครงสร้างการถือหุ้นของบริษัท ไทยสตีลเคเบิล จำกัด (มหาชน) ณ วันที่ 31 ตุลาคม 2557

  ผลิตภัณฑ์ของบริษัท

ผลิตภัณฑ์หลักของบริษัทสามารถแบ่งออกได้เป็น 2 ประเภทคือ

1) สายควบคุม (Control Cable) ประกอบด้วย

  - สายควบคุมระบบต่าง ๆ ภายในรถยนต์ (Automobile Control Cable) อาทิเช่น
  สายเปิดฝากระโปรงหน้า - หลัง สายสตาร์ทเครื่องยนต์ สายคันเร่ง สายเกียร์ เป็นต้น

-   สายควบคุมระบบต่าง ๆ ของรถจักรยานยนต์ (Motorcycle Control Cable) อาทิเช่น
    สายเบรค สายคลัช สายวัดรอบ สายเร่งความเร็ว เป็นต้น

  2) ชุดควบคุมรางกระจกหน้าต่างรถยนต์ (Window Regulator) ได้แก่
  ชุดควบคุมรางกระจกหน้าต่างรถยนต์ แบบใช้สายควบคุมสำหรับรถยนต์ทุกประเภท

  การผลิตสายควบคุมและชุดควบคุมรางกระจกหน้าต่างรถยนต์แบบใช้สายควบคุมต่าง ๆ
  ที่กล่าวมาข้างต้น
  บริษัททำการผลิตภายใต้สัญญาการใช้สิทธิและรับความช่วยเหลือทางด้านเทคนิค (License and
  Technical Assistance Agreement) ระหว่างบริษัทกับไฮเล็กซ์ คอร์ปอเรชั่น (HI-LEX
  Corporation)
  ซึ่งเป็นผู้ผลิตสายควบคุมสำหรับยานยนต์ชั้นนำของประเทศญี่ปุ่นและเป็นผู้ถือหุ้นรายใหญ่ของบริษัท

ปัจจุบันบริษัทตั้งโรงงานและสำนักงานใหญ่เพื่อดำเนินการผลิตผลิตภัณฑ์ของบริษัททั้ง 2 ประเภท
อยู่ที่นิคมอุตสาหกรรมอมตะนคร เลขที่ 700/737 หมู่ 1 ตำบลพานทอง อำเภอพานทอง
จังหวัดชลบุรี มีพื้นที่ 50 ไร่ 56 ตารางวา (ประมาณ 80,224 ตารางเมตร) โดยมีรายละเอียด
ดังนี้

+------------------------------------------------+---------------------+
| พื้นที่ใช้ในการผลิต จัดเก็บและจัดส่งสินค้า (เดิม)           | พื้นที่ (ตารางเมตร)     |
+------------------------------------------------+---------------------+
| ส่วนการผลิตสายควบคุม                              | 4,821               |
|                                                |                     |
| - สายควบคุมรถยนต์                                | 1,934               |
|                                                |                     |
| - สายควบคุมรถจักรยานยนต์                          |                     |
+------------------------------------------------+---------------------+
| ส่วนการผลิตชุดควบคุมรางกระจกหน้าต่างรถยนต์            | 1,404               |
+------------------------------------------------+---------------------+
| พื้นที่จัดเก็บและจัดส่งสินค้า                            | 8,640               |
+------------------------------------------------+---------------------+
| พื้นที่ใช้สอยร่วม                                    | 12,001              |
+------------------------------------------------+---------------------+
| รวม                                            | 28,800              |
+------------------------------------------------+---------------------+

  ------------------------------------------------ ----------------------
  พื้นที่อื่น ๆ (เดิม)                                    พื้นที่ (ตารางเมตร)

  พื้นที่ซ่อมบำรุง                                       3,584

  พื้นที่สำนักงานและโรงอาหาร                            10,200

  รวม                                              13,784
  ------------------------------------------------ ----------------------

+------------------------------------------------+---------------------+
| พื้นที่ใช้ในการผลิต จัดเก็บและจัดส่งสินค้า (ใหม่)           | พื้นที่ (ตารางเมตร)     |
+------------------------------------------------+---------------------+
| ส่วนการผลิตสายควบคุม                              | 7,061               |
|                                                |                     |
|    - สายควบคุมรถยนต์                             | 2,678               |
|                                                |                     |
|    - สายควบคุมรถจักรยานยนต์                       |                     |
+------------------------------------------------+---------------------+
| ส่วนการผลิตชุดควบคุมรางกระจกหน้าต่างรถยนต์            | 1,299               |
+------------------------------------------------+---------------------+
| ส่วนการจัดเตรียมชิ้นส่วนการผลิต                       | 8,525               |
+------------------------------------------------+---------------------+
| พื้นที่จัดเก็บและจัดส่งสินค้า                            | 10,881              |
+------------------------------------------------+---------------------+
| พื้นที่ใช้สอยร่วม                                    | 8,958               |
+------------------------------------------------+---------------------+
| พื้นที่ Free  Area                                 | 9,988               |
+------------------------------------------------+---------------------+
| พื้นที่ Loading  Area                              | 1,010               |
+------------------------------------------------+---------------------+
| รวม                                            | 50,400              |
+------------------------------------------------+---------------------+

เป้าหมายในการดำเนินธุรกิจ

บริษัทมีเป้าหมายหลักที่จะรักษาความเป็นผู้นำในการเป็นผู้ผลิตสายควบคุมรถยนต์และรถจักรยานยนต์
และชุดควบคุมรางกระจกหน้าต่างรถยนต์ชั้นนำในระดับโลก
โดยจะให้การสนับสนุนด้านชิ้นส่วนแก่บริษัทในกลุ่มของ ไฮเล็กซ์ คอร์ปอเรชั่น เป็นหลัก
ซึ่งบริษัทตระหนักว่าปัจจัยสำคัญที่จะทำให้บริษัทสามารถบรรลุเป้าหมายดังกล่าวได้
บริษัทจะต้องดำเนินการรักษาและปรับปรุงคุณภาพของผลิตภัณฑ์ ควบคุมต้นทุนการผลิต
เพิ่มประสิทธิภาพการจัดส่งผลิตภัณฑ์ ตลอดจนการเพิ่มความสัมพันธ์ที่ดีกับบริษัทอื่นในกลุ่มไฮเล็กซ์
คอร์ปอเรชั่น
ให้มากยิ่งขึ้นในด้านการรักษาและปรับปรุงผลิตภัณฑ์ให้มีคุณภาพตรงตามความต้องการของบริษัทผู้ผลิตรถยนต์และรถจักรยานยนต์นั้น
ปัจจัยสำคัญคือการรักษาและปรับปรุงคุณภาพในการผลิตอย่างต่อเนื่อง
ซึ่งตลอดเวลาที่ผ่านมาบริษัทได้เล็งเห็นถึงความสำคัญดังกล่าว
โดยทำการปรับปรุงและพัฒนามาตรฐานการผลิตจนได้รับการรับรองมาตรฐานคุณภาพการผลิตในระดับสากล
คือ ISO/TS 16949

  ในด้านการควบคุมต้นทุนการผลิตนั้น
  บริษัทมีเป้าหมายในการลดต้นทุนการผลิตและปรับปรุงกระบวนการผลิตให้มีประสิทธิภาพสูงขึ้น
  โดยปรับเป้าหมายการผลิตให้สูงขึ้นอย่างต่อเนื่อง ทำการออกแบบไลน์การผลิตที่ทันสมัย
  เน้นการป้องกันความผิดพลาด และควบคุมด้วยระบบอัตโนมัติ
  เพื่อเป็นการเพิ่มขีดความสามารถของบริษัทให้แข่งขันได้ในระดับภูมิภาค
  ประกอบกับบริษัทได้ว่าจ้างบุคคลภายนอก ซึ่งมีความชำนาญในการบริหารคลังสินค้า
  (เฉพาะวัตถุดิบ) มาดำเนินการบริหารจัดการ นำเทคโนโลยีและแนวทางการบริการมาปรับปรุง
  รวมทั้งพัฒนาระบบต่าง ๆ ให้เกิดประสิทธิภาพโดยใช้โปรแกรมคอมพิวเตอร์ช่วยในการจัดการ
  เพื่อให้เกิดความถูกต้องแม่นยำในเรื่องของจำนวนสินค้า ตำแหน่งจัดเก็บ
  การใช้พื้นที่ให้เกิดประโยชน์สูงสุด ลดจำนวนสินค้าที่หมดอายุ
  และลดปริมาณสินค้าคงคลังเพื่อช่วยในเรื่องเงินทุนหมุนเวียนของบริษัท

  สำหรับการจัดส่งนั้น
  บริษัทมีเป้าหมายพัฒนาช่องทางการกระจายผลิตภัณฑ์ให้มีประสิทธิภาพมากยิ่งขึ้น
  ซึ่งรวมถึงการว่าจ้างผู้เชี่ยวชาญในการจัดส่งเข้ามาดำเนินการในการกระจายผลิตภัณฑ์ในกรณีที่มีความจำเป็น
  ทั้งนี้ เพื่อรองรับการจัดส่งให้กับลูกค้าทั้งภายในและภายนอกประเทศ
  ซึ่งการว่าจ้างผู้เชี่ยวชาญจะช่วยให้บริษัทสามารถส่งผลิตภัณฑ์ได้ตามกำหนด
  และช่วยลดต้นทุนที่เกี่ยวข้องลงได้
  เนื่องจากผู้จัดส่งสามารถรวบรวมผลิตภัณฑ์ที่จะต้องจัดส่งในจุดหมายเดียวกันจากผู้ว่าจ้างหลายรายเพื่อดำเนินการจัดส่งในคราวเดียวกันได้
  ทำให้ต้นทุนค่าใช้จ่ายในการขนส่งแต่ละครั้งถูกลง นอกจากนี้
  การว่าจ้างผู้เชี่ยวชาญดังกล่าวจะช่วยลดภาระของบริษัทในการรับประกันความเสียหายที่อาจเกิดขึ้นจากการขนส่งด้วย
  เนื่องจากผู้เชี่ยวชาญดังกล่าวจะเป็นผู้รับผิดชอบในการจัดทำประกันภัยเอง

2. ลักษณะการประกอบธุรกิจ

  2.1 โครงสร้างรายได้แยกตามผลิตภัณฑ์

  บริษัทมีการจำหน่ายผลิตภัณฑ์ให้กับคู่ค้าทั้งภายในและภายนอกประเทศ
  โดยสามารถสรุปโครงสร้างรายได้ของบริษัทแยกตามผลิตภัณฑ์ในช่วงปี 2555 – 2557
  ได้ดังตารางต่อไปนี้

+--------------------------+------+------+------+------+------+------+
| สายผลิตภัณฑ์                | 25   |      | 2556 |      | 2557 |      |
|                          | 55** |      |      |      |      |      |
+--------------------------+------+------+------+------+------+------+
|                          | ร    | ส    | ร    | ส    | ร    | ส    |
|                          | ายได้ | ัดส่วน | ายได้ | ัดส่วน | ายได้ | ัดส่วน |
|                          |      |      |      |      |      |      |
|                          | (ล้าน | (ร้อ  | (ล้าน | (ร้อ  | (ล้าน | (ร้อ  |
|                          | บาท) | ยละ) | บาท) | ยละ) | บาท) | ยละ) |
+--------------------------+------+------+------+------+------+------+
| รายได้จากการขายในประเทศ   | 2    | 96   | 3    | 95   | 2    | 95   |
|                          | ,292 |      | ,587 |      | ,610 |      |
+--------------------------+------+------+------+------+------+------+
| - สายควบคุมรถยนต์          | 1    | 63   | 2    | 66   | 1    | 72   |
|                          | ,501 |      | ,496 |      | ,984 |      |
+--------------------------+------+------+------+------+------+------+
| - สายควบคุมรถจักรยานยนต์    | 447  | 19   | 513  | 14   | 409  | 15   |
+--------------------------+------+------+------+------+------+------+
| -                        | 339  | 14   | 578  | 15   | 217  | 8    |
| ชุด                       |      |      |      |      |      |      |
| ควบคุมรางกระจกหน้าต่างรถยนต์ |      |      |      |      |      |      |
+--------------------------+------+------+------+------+------+------+
| - อื่น ๆ                   | 5    | -    | -    | -    | -    | -    |
+--------------------------+------+------+------+------+------+------+
| รายได้จากการขายต่างประเทศ  | 63   | 3    | 69   | 2    | 122  | 4    |
+--------------------------+------+------+------+------+------+------+
| - สายควบคุมรถยนต์          | 15   | 1    | 22   | 1    | 29   | 1    |
+--------------------------+------+------+------+------+------+------+
| - สายควบคุมรถจักรยานยนต์    | -    | -    | -    | -    | -    | -    |
+--------------------------+------+------+------+------+------+------+
| -                        | -    | -    | -    | -    | 1    | 0    |
| ชุด                       |      |      |      |      |      |      |
| ควบคุมรางกระจกหน้าต่างรถยนต์ |      |      |      |      |      |      |
+--------------------------+------+------+------+------+------+------+
| - อื่น ๆ                   | 48   | 2    | 47   | 1    | 93   | 3    |
+--------------------------+------+------+------+------+------+------+
| รายได้อื่น                  |      |      |      |      |      |      |
+--------------------------+------+------+------+------+------+------+
| - อื่น ๆ                   | 26   | 1    | 123  | 3    | 28   | 1    |
+--------------------------+------+------+------+------+------+------+
| รวมรายได้                 | 2    | 100  | 3    | 100  | 2    | 100  |
|                          | ,381 |      | ,779 |      | ,760 |      |
+--------------------------+------+------+------+------+------+------+

** ข้อมูลสะสม 9 เดือน (มกราคม – กันยายน 2555,
บันทึกตามการเปลี่ยนรอบระยะเวลาบัญชีของบริษัท)

2.2 ลักษณะผลิตภัณฑ์

ผลิตภัณฑ์ของบริษัท สามารถแบ่งออกได้เป็น 2 ประเภท คือ

1.  สายควบคุมรถยนต์ และรถจักรยานยนต์ (Control Cable)

2.  ชุดควบคุมรางกระจกหน้าต่างรถยนต์ (Window Regulator)

บริษัททำหน้าที่เป็นผู้ผลิตชิ้นส่วน OEM (Original Equipment Manufacturer) และ REM
(Replacement Equipment Manufacturer) เพื่อส่งให้แก่โรงงานประกอบของลูกค้า
ผู้ผลิตชิ้นส่วน และศูนย์อะไหล่ ซึ่งได้แก่ ผู้ผลิตรถยนต์ และรถจักรยานยนต์ ทั้งในและต่างประเทศ
รวมถึงบริษัทต่าง ๆ ในเครือของไฮเล็กซ์ คอร์ปอเรชั่น โดยรายละเอียดผลิตภัณฑ์ของบริษัทมีดังนี้

1. สายควบคุม (Control Cable)

  บริษัททำการผลิตสายควบคุมทั้งที่ใช้กับรถยนต์และรถจักรยานยนต์
  โดยสายควบคุมเป็นอุปกรณ์ที่มีความสำคัญมาก เนื่องจากเป็นอุปกรณ์ที่ใช้ในการควบคุมระบบต่าง ๆ
  ของรถยนต์และรถจักรยานยนต์ อาทิเช่น ระบบเบรค ระบบสตาร์ทเครื่องยนต์ ระบบเกียร์
  และระบบคลัช เป็นต้น บริษัทมียอดขายสายควบคุมในปี 2557 คิดเป็นสัดส่วนประมาณ ร้อยละ 88
  ของยอดขายรวม โดยเป็นการขายในประเทศร้อยละ 96 และเป็นการขายต่างประเทศร้อยละ 4
  ของยอดขายรวมของสายควบคุม ทั้งนี้รายละเอียดของผลิตภัณฑ์สายควบคุมของบริษัทมีดังนี้

สายควบคุมรถยนต์ (Automobile Control Cable)

  บริษัทผลิตสายควบคุมระบบต่าง ๆ ในรถยนต์ โดยเน้นรถยนต์นั่งส่วนบุคคล รถบรรทุก (กระบะ)
  ขนาด 1 ตัน ซึ่งโดยเฉลี่ยแล้วในรถยนต์ 1 คัน จะมีสายควบคุมประมาณ 8 - 16 ประเภท
  ทำหน้าที่ควบคุมการทำงานของระบบต่าง ๆ ในรถยนต์ เช่น เครื่องยนต์ เกียร์ คลัช ฯลฯ ทั้งนี้
  บริษัทสามารถผลิตสายควบคุมที่ใช้ในรถยนต์ได้ทุก ๆ ประเภท

ภาพสายควบคุมหลักของรถยนต์ที่บริษัทผลิต

[]

  []

  นอกจากสายควบคุมดังแสดงในแผนภาพข้างต้นแล้ว
  บริษัทยังสามารถผลิตสายควบคุมที่ใช้ควบคุมระบบอื่น ๆ ของรถยนต์ อาทิ สายโช้ค
  สายปรับเบาะที่นั่ง สายล็อคประตู สายควบคุมกระจกมองข้าง สายเครื่องปรับอากาศ
  และสายไมล์/วัดความเร็ว สายเข็มขัดนิรภัย สายประตูท้าย เป็นต้น

ในช่วงระยะเวลา 3 ปี ที่ผ่านมา บริษัทมียอดการจำหน่ายสายควบคุมรถยนต์ ดังนี้

หน่วย : ล้านบาท

  ------------------------------------------------------------------------
                               2555**         2556           2557
  ---------------------------- -------------- -------------- -------------
  ในประเทศ                     1,501          2,496          1,984

  ต่างประเทศ                    15             22             29

  รวม                          1,516          2,518          2,013

  อัตราการเติบโต (ร้อยละ)         14             66             (21)
  ------------------------------------------------------------------------

** ข้อมูลสะสม 9 เดือน (มกราคม – กันยายน 2555,
บันทึกตามการเปลี่ยนรอบระยะเวลาบัญชีของบริษัท)

สายควบคุมรถจักรยานยนต์ (Motorcycle Control Cable)

  บริษัทผลิตสายควบคุมระบบต่าง ๆ ของรถจักรยานยนต์ญี่ปุ่นทุกประเภท
  ซึ่งโดยเฉลี่ยแล้วในรถจักรยานยนต์ 1 คัน จะมีสายควบคุมประมาณ 8
  ประเภทซึ่งทำหน้าที่ควบคุมการทำงานของระบบต่าง ๆ ของรถจักรยานยนต์ เช่น เครื่องยนต์
  เกียร์ คลัช ฯลฯ ทั้งนี้ บริษัทสามารถผลิตสายควบคุมที่ใช้ในรถจักรยานยนต์ได้ทุกประเภท

ภาพสายควบคุมหลักของรถจักรยานยนต์ที่บริษัทผลิต

[]

ในช่วงระยะเวลา 3 ปี ที่ผ่านมา บริษัทมียอดการจำหน่ายสายควบคุมรถจักรยานยนต์ ดังนี้

หน่วย : ล้านบาท

  -------------------------------------------------------------------------
                                2555**         2556           2557
  ----------------------------- -------------- -------------- -------------
  ในประเทศ                      447            513            409

  ต่างประเทศ                     -              -              -

  รวม                           447            513            409

  อัตราการเติบโต (ร้อยละ)          (16)           14             (21)
  -------------------------------------------------------------------------

** ข้อมูลสะสม 9 เดือน (มกราคม – กันยายน 2555,
บันทึกตามการเปลี่ยนรอบระยะเวลาบัญชีของบริษัท)

2. ชุดควบคุมรางกระจกหน้าต่างรถยนต์ (Window Regulator)

  ชุดควบคุมรางกระจกหน้าต่างรถยนต์เป็นอุปกรณ์ที่ใช้ในการเปิด - ปิดกระจกหน้าต่างรถยนต์
  โดยเป็นผลิตภัณฑ์ที่บริษัทให้ความสำคัญในการทำตลาด เนื่องจากสามารถใช้ได้กับรถทุกชนิด
  และทุกขนาด บริษัทมียอดขายชุดควบคุมรางกระจกหน้าต่างรถยนต์ในปี 2557
  คิดเป็นสัดส่วนประมาณร้อยละ 8 ของยอดขายรวม โดยเป็นการขายในประเทศเกือบทั้งหมด

แผนภาพแสดงชุดควบคุมรางกระจกหน้าต่างรถยนต์แบบใช้สายควบคุม

  []

ในช่วงระยะเวลา 3 ปี ที่ผ่านมา บริษัทมียอดการจำหน่ายสายควบคุมรางกระจกหน้าต่างรถยนต์
ดังนี้

หน่วย : ล้านบาท

  ------------------------------------------------------------------------
                                2555**         2556          2557
  ----------------------------- -------------- ------------- -------------
  ในประเทศ                      339            578           217

  ต่างประเทศ                     -              -             1

  รวม                           339            578           218

  อัตราการเติบโต (ร้อยละ)          12             70            (63)
  ------------------------------------------------------------------------

** ข้อมูลสะสม 9 เดือน (มกราคม – กันยายน 2555,
บันทึกตามการเปลี่ยนรอบระยะเวลาบัญชีของบริษัท)

สายควบคุมรถยนต์และรถจักรยานยนต์

  การออกแบบรถยนต์ในปัจจุบันได้เปลี่ยนแปลงและพัฒนาไปสู่ระบบไฟฟ้ากันอย่างแพร่หลาย
  สายควบคุมก็เป็นหนึ่งในอุปกรณ์ชิ้นส่วนที่ได้รับการพัฒนาไปในทิศทางเดียวกัน โดยในอดีต
  สายควบคุมจะเป็นระบบจักรกล (Mechanic) แต่ปัจจุบันรถยนต์รุ่นใหม่ ๆ
  จะถูกออกแบบโดยใช้ระบบอิเล็กทรอนิกส์ (Electronic) ซึ่งมีข้อดีกว่าระบบเดิมหลายประการ
  เช่น ลดขั้นตอนการประกอบสายควบคุม ระบบการควบคุมมีความแม่นยำมากขึ้น
  แต่ในทางกลับกันก็มีข้อเสียที่ตามมา เช่น ต้องเพิ่มการติดตั้งสายไฟและสายสัญญาณจำนวนมาก
  และแม้ว่าในแง่การพัฒนาและภาพลักษณ์ของรถยนต์จะดูทันสมัยและซับซ้อนยิ่งขึ้น
  แต่ต้นทุนราคาและปัญหาทางด้านเทคนิคก็ยังเป็นปัจจัยที่ทำให้การเลือกใช้สายควบคุมแบบเดิมยังเป็นทางเลือกที่ผู้ผลิตส่วนใหญ่คงนิยมอยู่

2.3 การตลาดและภาวะการแข่งขัน

2.3.1 กลยุทธ์ทางการตลาด

  บริษัทได้ดำเนินธุรกิจการผลิตและจำหน่ายสายควบคุมรถยนต์มาเป็นเวลากว่า 36 ปี
  และชุดควบคุมรางกระจกหน้าต่างรถยนต์มาเป็นเวลากว่า 18 ปี
  มีผลงานและคุณภาพเป็นที่ยอมรับและไว้วางใจของลูกค้ามาอย่างต่อเนื่อง
  โดยในการดำเนินงานที่ผ่านมาบริษัทมีกลยุทธ์ทางการตลาดที่สำคัญ ดังนี้

  1) มุ่งเน้นกลยุทธ์การตลาดเชิงรุก

  จากการทำวิจัยตลาดอุตสาหกรรมรถยนต์ ในปี 2556
  พบโอกาสในการขยายส่วนแบ่งตลาดชุดควบคุมรางกระจกหน้าต่างรถยนต์และรางกระจกหลัง
  Pick Up ซึ่งบริษัทประสบความสำเร็จในการขยายส่วนแบ่งตลาดจากหลาย
  โปรเจคที่ได้รับในปีที่ผ่านมา ดังนั้นในปี 2557
  จึงยังคงมุ่งเน้นการขยายตลาดในกลุ่มผลิตภัณฑ์ข้างต้นอย่างต่อเนื่อง

  นอกจากนั้นในปี 2557 ทางบริษัทยังมีนโยบายในการผลักดันการเติบโตด้านการส่งออกมากขึ้น
  เพื่อเป็นการตอบรับกับ AEC ที่จะเริ่มต้นในปี 2558 ซึ่งจะทำให้การแข่งขันเปิดกว้าง
  โดยเฉพาะในกลุ่มประเทศอาเซียน
  เนื่องจากกำแพงภาษีที่ลดลงและการคมนาคมขนส่งที่สะดวกรวดเร็วยิ่งขึ้น โดยบริษัทคู่ค้าหลายราย
  ได้เริ่มใช้นโยบายการจัดหาแบบ Global สำหรับรถรุ่นใหม่ ๆ ในปีนี้
  โดยใช้ประเทศที่เป็นฐานการผลิตหลักในการส่งออกไปยังประเทศรอบ ๆ
  หรือคัดเลือกประเทศที่สามารถแข่งขันด้านราคาได้ดีที่สุดในการส่งออก ซึ่ง TSC
  จะมีโอกาสในการขยายมากกว่าคู่แข่ง
  เนื่องจากบริษัทมีศักยภาพและประสบการณ์ในการส่งออกผลิตภัณฑ์ไปยังต่างประเทศมาหลายปี
  ทั้งนี้บริษัท TSC ยังเป็นผู้ผลิตรายใหญ่ในประเทศไทย
  ซึ่งปัจจุบันเป็นฐานการผลิตหลักของรถยนต์ทั้งค่ายญี่ปุ่นและอเมริกา
  รวมถึงรถยนต์จากค่ายยุโรปที่กำลังขยายกำลังการผลิตในประเทศไทย

  นอกจากนั้นในปี 2558 ทางบริษัทยังมุ่งเน้นการใช้กลยุทธ์ด้านวิจัยและพัฒนาผลิตภัณฑ์
  เพื่อตอบสนองความต้องการของลูกค้า และวิวัฒนาการที่เปลี่ยนไปสำหรับอุตสาหกรรมยานยนต์
  ซึ่งมุ่งเน้นการลดมลพิษ (Green Environment)
  โดยในปีนี้ทางบริษัทได้ทำการวิจัยร่วมกับมหาวิทยาลัยพระจอมเกล้าลาดกระบัง ในหลายโปรเจค
  อาทิ ระบบเบรคไฟฟ้า ระบบมอเตอร์ไฟฟ้าสำหรับชุดควบคุมรางกระจกรถยนต์
  เพื่อเพิ่มความสามารถในการแข่งขัน และลดต้นทุนการผลิต
  ทั้งนี้ทางบริษัทยังมีข้อได้เปรียบคู่แข่งหลาย ๆ ด้าน ทั้งเรื่องของความพร้อมทางความรู้
  ความชำนาญ (Know-how) จากผู้ร่วมทุนและทีมงานคุณภาพที่มีประสบการณ์ เครื่องจักรทันสมัย
  และศูนย์ทดสอบครบวงจรที่ใหญ่ที่สุดแห่งหนึ่งในภูมิภาคเอเชียตะวันออกเฉียงใต้
  ประกอบกับบริษัทใช้กลยุทธ์ Cost Leader คือ
  การลดต้นทุนและหาแนวทางในการปรับปรุงด้านราคา
  ให้สามารถแข่งขันได้กับคู่แข่งทั้งในประเทศและต่างประเทศ
  รวมทั้งศึกษาสิทธิประโยชน์ทางภาษีที่จะช่วยลดต้นทุนสำหรับชิ้นส่วนที่ยังคงต้องนำเข้าจากต่างประเทศอยู่

  2) มุ่งเน้นการผลิตผลิตภัณฑ์ที่มีคุณภาพ

  แม้บริษัทจะมีกิจกรรมลดต้นทุนโดยการวิเคราะห์คุณค่าทางวิศวกรรม (VA/VE หรือ Value
  Analyses/ Value Engineering)
  แต่บริษัทก็ตระหนักถึงความสำคัญในการรักษาคุณภาพให้ได้ตามมาตรฐานที่กำหนด
  จากเหตุผลดังกล่าว บริษัทจึงทำการพัฒนาคุณภาพการผลิตมาโดยตลอด
  การที่บริษัทสามารถรักษามาตรฐานการผลิตให้มีคุณภาพอย่างสม่ำเสมอ
  จึงทำให้การผลิตของบริษัทมีประสิทธิภาพ มีของเสียระหว่างผลิตน้อย
  ซึ่งส่งผลให้บริษัทมีต้นทุนการผลิตที่ต่ำลงด้วย

  3) มุ่งเน้นความสัมพันธ์กับลูกค้า

  บริษัทให้ความสำคัญกับการสร้างความพึงพอใจให้ลูกค้า โดยเน้นหลักการบริการลูกค้าสัมพันธ์
  (Customer Relation Management : CRM) ด้วยการศึกษาความต้องการของลูกค้าในทุก ๆ
  ด้าน คือ คุณภาพ ราคา และการส่งมอบ (Quality, Cost, Delivery)
  เพื่อบริหารจัดการให้สอดคล้องและตอบสนองความต้องการของลูกค้าได้อย่างมีสัมพันธ์ภาพที่ดีต่อกัน
  โดยมีการกำหนดระดับความพึงพอใจของลูกค้าไว้เป็นเป้าหมายขององค์กร
  พร้อมทั้งนำมาวิเคราะห์และกำหนดแผนการปรับปรุงร่วมกัน
  เพื่อสร้างความพึงพอใจสูงสุดให้แก่ลูกค้า
  อีกทั้งยังได้กำหนดแผนการออกเยี่ยมพบลูกค้าเพื่อรับทราบปัญหาต่าง ๆ
  และนำข้อเสนอแนะของลูกค้ามาปรับปรุงอย่างต่อเนื่อง โดยบริษัทได้เข้าร่วมกิจกรรมต่าง ๆ
  ที่เกี่ยวข้องกับอุตสาหกรรมยานยนต์อย่างสม่ำเสมอ
  นอกจากนี้บริษัทยังได้ส่งพนักงานไปร่วมพัฒนาผลิตภัณฑ์กับบริษัทผู้ผลิตรถยนต์และรถจักรยานยนต์
  เพื่อให้พนักงานเข้าใจความต้องการและออกแบบผลิตภัณฑ์ให้ตรงกับความต้องการของลูกค้าได้
  ซึ่งการร่วมมือเพื่อพัฒนาผลิตภัณฑ์ดังกล่าวจะเป็นการช่วยสร้างความสัมพันธ์อันดีกับลูกค้าและเพิ่มโอกาสในการขายผลิตภัณฑ์ของบริษัทต่อไป

4)  การจัดส่งผลิตภัณฑ์ได้ตรงต่อเวลา

  การจัดส่งผลิตภัณฑ์ได้ตรงตามเวลาที่ลูกค้าต้องการเป็นปัจจัยที่สำคัญไม่น้อยไปกว่าคุณภาพของผลิตภัณฑ์
  ซึ่ง TSC ได้พัฒนาระบบการจัดส่งผลิตภัณฑ์อย่างต่อเนื่อง โดยนอกจากจะนำระบบ Toyota
  Production System (TPS) ซึ่งเป็นระบบที่คิดค้นโดยโตโยต้า มอเตอร์ คอร์ปอเรชั่น
  มาใช้ในกระบวนการผลิต เพื่อเพิ่มประสิทธิภาพในการผลิต ในปี 2557
  ทางบริษัทยังออกมาตรการในการปรับปรุงด้านการจัดส่งตรงเวลา
  เพื่อยกระดับมาตรฐานการบริการ โดยมีการเพิ่มจุดตรวจสอบด้านคุณภาพก่อนส่งงาน
  เพื่อป้องกันปัญหาหลุดรอดไปที่ลูกค้า รวมถึงการนำเอา WMS (Warehouse Management
  System) และระบบ Barcode มาใช้เพื่อลดความผิดพลาดในการจัดส่งด้วย

  5) มีพันธมิตรทางธุรกิจที่เป็นที่ยอมรับ

  การที่บริษัทมีพันธมิตรทางธุรกิจที่มีชื่อเสียงและเป็นที่ยอมรับของผู้ผลิตรถยนต์และรถจักรยานยนต์
  อาทิเช่น ไฮเล็กซ์ คอร์ปอเรชั่น การทำสัญญาการใช้สิทธิและรับความช่วยเหลือทางด้านเทคนิค
  และยังมีผู้ผลิตชิ้นส่วนประกอบ รายย่อยทั้งในและต่างประเทศที่ให้การสนับสนุน
  ทำให้สามารถผลิตชิ้นส่วนที่มีคุณภาพสูงเป็นที่ยอมรับในระดับสากล
  และเป็นเหตุผลสำคัญที่ทำให้บริษัทได้รับการยอมรับในด้านมาตรฐานและคุณภาพของผลิตภัณฑ์จากลูกค้าตลอดมา

  6) กลยุทธ์ด้านการกำหนดราคา

  ในสภาวะการแข่งขันที่รุนแรงทั้งในประเทศและต่างประเทศนั้น
  ทำให้บริษัทต้องทำการควบคุมต้นทุนการผลิตให้ลดลงอย่างต่อเนื่อง
  โดยการใช้ระบบการผลิตที่มีประสิทธิภาพและเป็นไปตามมาตรฐาน

  ทั้งนี้ การมุ่งเน้นในการบริหารจัดการ
  รวมทั้งการพัฒนาผู้ผลิตชิ้นส่วนให้มีความสามารถที่จะดำเนินการด้วยต้นทุนต่ำ
  เพื่อให้ได้ราคาที่เหมาะสมและสามารถแข่งขันได้
  จะช่วยให้บริษัทสามารถกำหนดราคาผลิตภัณฑ์ที่เป็นไปตามความคาดหวังของลูกค้าและสามารถแข่งขันกับคู่แข่งขันได้

  7) กลยุทธ์การพัฒนาชิ้นส่วนภายในประเทศ (Local Parts)

  บริษัทมีแผนที่จะพัฒนาผู้ผลิตชิ้นส่วนในประเทศให้มากขึ้น
  เพื่อที่จะลดการสั่งซื้อวัตถุดิบนำเข้าจากต่างประเทศ ซึ่งจะทำให้ต้นทุนต่ำลง
  และบริษัทมีความยืดหยุ่นในการใช้กลยุทธ์ด้านราคาในการแข่งขัน
  และการวางแผนผลิตชิ้นส่วนรุ่นใหม่ ๆ ในระยะยาว
  รวมทั้งจะช่วยลดความเสี่ยงด้านอัตราแลกเปลี่ยนด้วย
  อีกประการหนึ่งการได้ศึกษาข้อมูลของคู่แข่งและทำการวิเคราะห์การเปรียบเทียบราคา
  จะช่วยเพิ่มการพัฒนาและปรับปรุงความสามารถในการแข่งขันได้

2.3.2 กลุ่มลูกค้าเป้าหมาย

  ในปี 2557 บริษัทมียอดขายรวมทั้งสิ้นจำนวน 2,732 ล้านบาท
  โดยเมื่อแบ่งสัดส่วนยอดขายแยกตามยี่ห้อของลูกค้า
  (รวมยอดขายให้แก่ศูนย์อะไหล่ของผู้ผลิตรถยนต์และรถจักรยานยนต์แต่ละราย)
  จะสามารถแบ่งได้ตามแผนภูมิวงกลมดังนี้

  []

กลุ่มลูกค้าเป้าหมายของบริษัท สามารถแบ่งได้ดังนี้

1. ผู้ผลิต

กลุ่มลูกค้าผู้ผลิตรถยนต์

หลังจากโครงการรถคันแรกได้กระตุ้นให้ตลาดรถยนต์เติบโตอย่างผิดปกติในช่วงปี 2555 และต้นปี
2556 ที่ผ่านมา ในปี 2557
อุตสาหกรรมยานยนต์จึงได้รับผลกระทบค่อนข้างมากเมื่อหมดโครงการดังกล่าว
ประกอบกับปัญหาทางการเมืองยืดเยื้อที่กระทบกับสภาพเศรษฐกิจของประเทศโดยรวม
ทำให้ยอดการผลิตรถยนต์ลดลงอย่างต่อเนื่อง
โดยสาเหตุหลักมาจากยอดขายรถยนต์ในประเทศที่ลดลงไปมากกว่าร้อยละ 40 ในช่วงปีที่ผ่านมา

  ในปี 2557 สภาอุตสาหกรรมฯ ได้ประเมินยอดผลิตรถยนต์ไว้ที่ 2.0 ล้านคัน
  ซึ่งลดลงจากการประเมินเมื่อต้นปีกว่า ร้อยละ 17 โดยประเมินครั้งแรกไว้ที่ 2.4 ล้านคัน
  และจะทำให้ยอดการผลิตรถยนต์ในปี 2557 ต่ำกว่าปีที่แล้ว ถึงร้อยละ 19
  โดยจะเป็นยอดส่งออกที่ร้อยละ 52 และยอดขายใน ประเทศเพียงร้อยละ 48

  แม้สภาวะทางการตลาดจะไม่เป็นไปในทิศทางที่ดีนัก
  ทางบริษัทยังคงตั้งเป้าที่จะเพิ่มยอดขายจากปีที่แล้ว
  โดยกำหนดกลุ่มเป้าหมายสำหรับธุรกิจผลิตสายควบคุมรถยนต์และชุดควบมรางกระจกหน้าต่างรถยนต์
  เป็นบริษัทผู้ผลิตรถยนต์ชั้นนำต่าง ๆ ได้แก่ บริษัท ฮอนด้า ออโตโมบิล (ประเทศไทย) จำกัด,
  บริษัท โตโยต้า มอเตอร์ เอเชีย แปซิฟิค เอ็นจิเนียริ่ง แอนด์ แมนูแฟคเจอริ่ง จำกัด, บริษัท
  นิสสัน ไทยแลนด์ จำกัด และบริษัทฟอร์ด ไทยแลนด์ มอเตอร์ จำกัด เป็นต้น
  ซึ่งลูกค้าดังกล่าวเป็นลูกค้าของบริษัทมาเป็นเวลานานและมีนโยบายในการใช้ประเทศไทยเป็นฐานการผลิตเพื่อส่งออก
  โดยในปีนี้ยังมีแผนที่จะเปิดตัวรถรุ่นใหม่ ๆ อีกหลายรุ่น
  เพื่อเพิ่มความหลากหลายของผลิตภัณฑ์และสามารถตอบสนองความต้องการของลูกค้าได้ทุกกลุ่ม
  ทำให้มีโอกาสในการขยายสัดส่วนการขายเพิ่มขึ้น

  นอกจากนั้นทางบริษัทยังมุ่งเน้นที่จะขยายตลาดจากกลุ่มผู้ผลิตที่เข้าร่วมโครงการอีโค คาร์ เฟส 2
  ซึ่งปัจจุบันได้รับการสานต่อโครงการอย่างต่อเนื่องจากภาครัฐ
  และมีผู้ผลิตรถยนต์หลายรายเข้าร่วมโครงการแล้ว ทั้งที่มีฐานการผลิตในไทย
  เพื่อส่งออกและผู้ผลิตจากค่ายยุโรปที่มีแนวโน้มจะขยายกำลังการผลิตมาที่ประเทศไทย
  ทั้งนี้บริษัทมุ่งเน้นที่จะขยายส่วนแบ่งตลาดทั้งในประเทศและส่งออกไปยังต่างประเทศด้วย
  เพื่อลดความเสี่ยงจากสภาวะเศรษฐกิจในประเทศ
  ซึ่งยังไม่เสถียรอันเนื่องมาจากปัจจัยภายในประเทศหลาย ๆ ด้าน

ผู้ผลิตรถยนต์ที่เป็นลูกค้าของบริษัท ในช่วงระยะเวลา 5 ปี (ตั้งแต่ปี 2553 – 2557) มีดังนี้

+----------------------+-----------------------------------------------+
| บริษัทผู้ผลิตรถยนต์        | รุ่นรถยนต์                                       |
+----------------------+-----------------------------------------------+
| []                   | -   Vios, Corolla, Altis, Camry, Hilux Vigo,  |
|                      |     Yaris, Fortuner, Prius                    |
|   []                 |                                               |
|                      | -   City, Jazz, Civic, Accord, CR-V, Brio     |
|   []                 |                                               |
|                      | -   Jazz Hybrid and Civic Hybrid, Feed, Step  |
| []                   |     wagon, Molilio                            |
|                      |                                               |
| []                   | -   Space Wagon, Lancer Cedia, G-Wagon,       |
|                      |     Triton, Fuso, Pajaro sport, Lancer EX,    |
| []                   |     Mirage, Atttrage                          |
|                      |                                               |
| []                   | -   D-Max, All new D-Max, MU-7, Truck         |
|                      |     N*Series & F*Series                       |
| []                   |                                               |
|                      | -   Teana, Navara, Tilda,March, Almera        |
|                      |                                               |
|                      | []                                            |
|                      |                                               |
|                      | -   BT-50, Mazda 2, Mazda 3                   |
|                      |                                               |
|                      | -   Ford Fiesta, Ford Focus, Ranger, Everest, |
|                      |     Eco-sport                                 |
|                      |                                               |
|                      | -   Series 3, Series 5, CNG Bus and CNG Truck |
|                      |                                               |
|                      | -   Corolado, TrailBlazer, Captiva, Cruze,    |
|                      |     Aveo and Sonic                            |
|                      |                                               |
|                      | - Swift, Ertiga                               |
|                      |                                               |
|                      | - Xenon                                       |
+----------------------+-----------------------------------------------+

  กลุ่มลูกค้าผู้ผลิตรถจักรยานยนต์

  ตลาดรถจักรยานยนต์ในประเทศไทยมีอัตราการเติบโตในอัตราที่ไม่สูงนักช่วงหลายปีที่ผ่านมา
  และในปีนี้คาดว่าจะเติบโตเพียงเล็กน้อยจากปีที่ผ่านมา
  ซึ่งส่วนหนึ่งเป็นผลกระทบจากเศรษฐกิจในประเทศและความต้องการของผู้บริโภคที่เปลี่ยนไป
  กลุ่มลูกค้าของบริษัทสำหรับธุรกิจผลิตสายควบคุมรถจักรยานยนต์ ได้แก่ บริษัท ไทยฮอนด้า
  แมนูแฟคเจอริ่ง จำกัด, บริษัท ไทยยามาฮ่า มอเตอร์ จำกัด, บริษัท ไทยซูซูกิมอเตอร์ จำกัด
  และบริษัท คาวาซากิ มอเตอร์ เอ็นเตอร์ไพรส์ (ประเทศไทย) จำกัด

  บริษัทมีรายได้จากลูกค้ารายใหญ่ คือ บริษัท ไทยฮอนด้า แมนูแฟคเจอริ่ง จำกัด คิดเป็นร้อยละ
  10 ของยอดขายรวม เนื่องจากเป็นผู้ผลิตรายใหญ่ในประเทศไทย ทั้งนี้
  บริษัทมีนโยบายเพิ่มส่วนแบ่งตลาดจากลูกค้าเดิมและขยายฐานลูกค้าใหม่เพิ่มมากขึ้น

  ในปี 2557 บริษัทสามารถขยายฐานลูกค้ารายใหม่เพิ่มขึ้น 2 ราย
  จากค่ายจักรยานยนต์จีนที่ขยายตลาดมายังประเทศไทย โดยมุ่งเน้นที่กลุ่มลูกค้าในประเทศเป็นหลัก
  ยังมีผู้ผลิตจากจีนอีกหลายรายที่มาเปิดโรงงานในประเทศไทยโดยมีนโยบายจัดหาชิ้นส่วนจากภายในประเทศ
  ซึ่งทำให้บริษัทมีโอกาสในการขายเพิ่มขึ้น
  ด้วยประสบการณ์และความชำนาญในการผลิตจากการเป็นผู้ผลิตรายใหญ่ในประเทศไทย

ผู้ผลิตรถจักรยานยนต์ที่เป็นลูกค้าของบริษัท ในช่วงระยะเวลา 5 ปี (ตั้งแต่ปี 2553 - 2557)
มีดังนี้

+----------------------------+-----------------------------------------+
| บริษัทผู้ผลิตรถจักรยานยนต์        | รุ่นรถจักรยานยนต์                           |
+----------------------------+-----------------------------------------+
| []                         | - Wave, Phantom, Nice, Dream, Sonic,    |
|                            | CBR, NSR, Tena,                         |
| []                         |                                         |
|                            | Click, Air Blade, Scoopy                |
|                            |                                         |
|                            | - Smash, RC100, Step, Katana, Jarato,   |
|                            | Hayata, Shogun,                         |
|                            |                                         |
|                            | Skydrive                                |
|                            |                                         |
|                            |   - Mio, Nouvo, X-1, Spark Nano, Fino,  |
|                            |   Fiore, Ferano                         |
|                            |                                         |
|                            | - Kaze, Boss, GTO, KL650, KLX300, KSR,  |
|                            | KRK Victor,                             |
|                            |                                         |
|                            | KR, EX250 Ninja, ER650                  |
|                            |                                         |
|                            | -   Gorila RK-125, Cruiser RK-125,      |
|                            |     Classic RK-110, Monkey              |
|                            |                                         |
|                            | RK-125                                  |
|                            |                                         |
|                            | -   Go125                               |
+----------------------------+-----------------------------------------+

[]2. ศูนย์อะไหล่รถยนต์และรถจักรยานยนต์

กลุ่มลูกค้าศูนย์อะไหล่รถยนต์และรถจักรยานยนต์
เป็นลูกค้าต่อเนื่องจากกลุ่มลูกค้าผู้ผลิตรถยนต์และรถจักรยานยนต์
เนื่องจากเป็นส่วนของการบริการอะไหล่และซ่อมบำรุงรถยนต์และรถจักรยานยนต์ของผู้ผลิตแต่ละราย
การขยายตัวของลูกค้ากลุ่มนี้จึงเป็นไปในทิศทางเดียวกันกับกลุ่มลูกค้าผู้ผลิตรถยนต์และรถจักรยานยนต์

บริษัทมีทีมการตลาดที่มีประสบการณ์ในการขายโดยตรงและมีการบริการหลังการขายเป็นของตนเอง
โดยเจ้าหน้าที่การตลาดของบริษัทจะทำการหารายชื่อและกลุ่มลูกค้าเป้าหมาย
ซึ่งมีทั้งกลุ่มเป้าหมายที่เป็นบริษัทในเครือและกลุ่มเป้าหมายใหม่
จากนั้นจะส่งทีมการตลาดซึ่งมีความเชี่ยวชาญและได้รับการอบรมในเรื่องผลิตภัณฑ์เป็นอย่างดีเข้าไปติดต่อ
โดยบริษัทได้เน้นถึงความสำคัญของบริการหลังการขาย
เจ้าหน้าที่การตลาดจะเข้าเยี่ยมเยียนและพบปะกับลูกค้าอย่างสม่ำเสมอเพื่อรับทราบปัญหาและนำไปปรับปรุงการปฏิบัติงานให้อยู่ในระดับสูงสุดตามที่ลูกค้าคาดหวัง

2.3.3 การจำหน่ายและช่องทางการจำหน่าย

บริษัทมีช่องทางการจัดจำหน่ายผลิตภัณฑ์ดังนี้

-   การจัดจำหน่ายสายควบคุมและชุดควบคุมรางกระจกหน้าต่างรถยนต์ในลักษณะ OEM
    (Original Equipment Manufacturer) ให้แก่ผู้ผลิตรถยนต์และรถจักรยานยนต์โดยตรง
    (First Tier) โดยผลิตตามแบบ (Specification) ที่ผู้ผลิตกำหนดไว้ในแต่ละรุ่น
    และทำสัญญากับผู้ผลิตตามระยะเวลาในการผลิตแต่ละรุ่น ซึ่งมีระยะเวลาการผลิตประมาณ 4 -
    8 ปี สำหรับรถยนต์ และ 2 - 3 ปี สำหรับรถจักรยานยนต์

-   การจัดจำหน่ายสายควบคุมและชุดควบคุมรางกระจกหน้าต่างรถยนต์หรือชิ้นส่วน
    (Components) ของสายควบคุมและชุดควบคุมรางกระจกหน้าต่างรถยนต์ในลักษณะ OEM
    ให้แก่ผู้ผลิตชิ้นส่วนรถยนต์และ รถจักรยานยนต์ (Second Tier)
    เพื่อผลิตเพิ่มเติมก่อนส่งให้แก่ผู้ผลิตรถยนต์และรถจักรยานยนต์ต่อไป
    โดยเป็นการผลิตตามคำสั่งซื้อของผู้ผลิตชิ้นส่วนนั้น ๆ

-   การจัดจำหน่ายสายควบคุมและชุดควบคุมรางกระจกหน้าต่างรถยนต์ให้แก่ศูนย์อะไหล่ของรถยนต์และรถจักรยานยนต์ในลักษณะ
    REM (Replacement Equipment Manufacturer)
    โดยใช้ช่องทางเดียวกันกับการจัดจำหน่ายในลักษณะ OEM
    เนื่องจากเป็นการจำหน่ายให้แก่ศูนย์บริการของผู้ผลิตรถยนต์และ
    รถจักรยานยนต์แต่ละราย ทั้งนี้จะเป็นการจัดจำหน่ายตามใบคำสั่งซื้อเป็นครั้ง ๆ ไป

ในปัจจุบัน บริษัทมีสัดส่วนรายได้จากการขายในประเทศต่อต่างประเทศเท่ากับร้อยละ 96 ต่อร้อยละ
4 โดย มีการส่งออกไปยังประเทศมาเลเซีย จีน อินเดีย เวียดนาม ญี่ปุ่น อินโดนีเซีย
ออสเตรียเลีย บราซิล เม็กซิโก สหรัฐอเมริกาและฮังการี

ทั้งนี้ ในการจำหน่ายผลิตภัณฑ์ให้แก่ผู้ผลิตรถยนต์หรือรถจักรยานยนต์
บริษัทจะต้องผ่านกระบวนการคัดเลือกผู้ผลิตชิ้นส่วนซึ่งจะเริ่มตั้งแต่บริษัทผู้ผลิตรถยนต์
หรือรถจักรยานยนต์ประกาศแผนการผลิต
โดยจะเปิดให้บริษัทผู้ผลิตชิ้นส่วนเข้าร่วมเสนอราคาเพื่อเป็นผู้ผลิตชิ้นส่วน
โดยการนำเสนอแบบและราคาของชิ้นส่วนสำหรับรถยนต์ หรือรถจักรยานยนต์เป็นรุ่น ๆ ไป

กระบวนการคัดเลือกผู้ผลิตชิ้นส่วนสำหรับรถยนต์และรถจักรยานยนต์แต่ละรุ่นมีดังนี้

ขั้นตอนที่ 1 บริษัทผู้ผลิตรถยนต์หรือรถจักรยานยนต์ประกาศแผนการผลิตรถรุ่นใหม่ โดยให้รายละเอียดเกี่ยวกับระยะเวลาที่เริ่มออกแบบ ทดสอบ กระทั่งเริ่มทำการผลิตจริง ตลอดจนกำหนดคุณสมบัติ จำนวน และเงื่อนไขอื่น ๆ ของผลิตภัณฑ์ที่ต้องการแก่บริษัทผู้ผลิตชิ้นส่วน 

ขั้นตอนที่ 2 บริษัทผู้ผลิตชิ้นส่วนดำเนินการออกแบบและ/หรือผลิตชิ้นงานต้นแบบ
เพื่อประมาณการต้นทุนและนำเสนอราคาตลอดจนแสดงถึงความพร้อมและศักยภาพในการผลิตให้แก่บริษัทผู้ผลิตรถยนต์หรือรถจักรยานยนต์เพื่อพิจารณาคัดเลือก

ขั้นตอนที่ 3 บริษัทผู้ผลิตรถยนต์หรือรถจักรยานยนต์พิจารณาคัดเลือกผลิตภัณฑ์ที่มีคุณสมบัติครบถ้วน
ตรงตามคุณสมบัติที่ต้องการ และแจ้งผลการคัดเลือกให้แก่บริษัทผู้ผลิตชิ้นส่วนที่ได้รับการคัดเลือกนั้น

ขั้นตอนที่ 4 ผู้ผลิตชิ้นส่วนได้รับการคัดเลือกเป็นผู้ผลิต โดยมีการแจ้งเป็นลายลักษณ์อักษร
และผู้ผลิตชิ้นส่วนต้อง
จัดทำแผนการดำเนินงานให้สอดคล้องกับแผนการผลิตหลักของผู้ประกอบรถยนต์หรือรถจักรยานยนต์

ขั้นตอนที่ 5 และ 6
บริษัทผู้ผลิตชิ้นส่วนที่ได้รับการคัดเลือกดำเนินการผลิตส่งโรงงานผู้ผลิตรถยนต์หรือรถจักรยานยนต์ตามช่วงระยะเวลาต่าง
ๆ ที่ผู้ประกอบรถกำหนด
ตลอดจนต้องทำการผลิตส่งให้ศูนย์บริการหลังการขายเพื่อใช้เป็นอะไหล่ต่อไป

  2.3.4 ยอดการผลิตปี 2557 และแนวโน้มการผลิตปี 2558

  ปี 2557

  อุตสาหกรรมรถยนต์ปี 2557 จากการประเมินยอดการผลิตล่าสุดมองว่าจะต่ำกว่าเป้าหมายที่ทาง
  สภาอุตสาหกรรมแห่งประเทศไทย (ส.อ.ท.) ได้ตั้งไว้ที่ 2.1 ล้านคัน โดย
  ส.อ.ท.ได้ลดเป้าหมายลงมาอยู่ที่ 2 ล้านคัน แบ่งเป็นยอดขายภายในประเทศ 9
  แสนคันและส่งออก 1.12 – 1.13 ล้านคัน ลดลงจากปี 2556 ซึ่งผลิตรวม 2.45 ล้านคัน
  แบ่งเป็นยอดขายในประเทศ 1.33 ล้านคัน ส่งออก 1.12 ล้านคัน

  โดยสาเหตุที่ยอดขายในประเทศลดลง
  เป็นเพราะกำลังซื้อในประเทศที่ชะลอตัวมากและปัญหาการเมืองช่วงที่ผ่านมา
  ซึ่งปัจจุบันเศรษฐกิจยังไม่ฟื้นตัว การเบิกจ่ายงบประมาณยังไม่ได้ตามเป้าหมาย
  ราคาสินค้าเกษตรลดลง ขณะที่ส่งออกมาจากเศรษฐกิจโลกยังชะลอตัว
  และปัญหาโรคระบาดอีโบล่าในแอฟริกา ปัญหาการเมืองในตะวันออกกลาง ทำให้ทั้ง 2
  ตลาดนี้มียอดขายลดลงมาก มีเพียงกลุ่มยูโรโซนที่มียอดนำเข้ารถยนต์จากไทยเพิ่มขึ้นถึงร้อยละ
  14.62 เนื่องจากต้องเร่งนำเข้าก่อนที่รถยนต์จากไทยจะถูกตัดสิทธิพิเศษทางภาษี (จีเอสพี)
  ในปีหน้า

  ปัจจุบันประเทศไทยผลิตรถยนต์เป็นอันดับ 9 ของโลก และมียอดส่งออกรถยนต์อันดับ 13 ของโลก
  แม้ว่าอินโดนีเซียจะมีอัตราการเติบโตของอุตสาหกรรมรถยนต์ปี 2557 ร้อยละ 15
  สูงกว่าไทยที่คาดว่าจะโตร้อยละ 12 แต่ภาพรวมทุกฝ่ายเชื่อว่าไทยยังมีศักยภาพที่ดีกว่า
  และจะยังรักษาฐานการผลิตอันดับหนึ่งในอาเซียนได้

  ปี 2558

  จากการที่ประเทศไทยมีนโยบายส่งเสริมการผลิตรถยนต์ประหยัดพลังงานตามมาตรฐานสากล
  (อีโคคาร์เฟส 2) ซึ่งคาดการณ์ว่าจะทำให้ยอดผลิตรถยนต์เพิ่มขึ้นอีกกว่า 1 ล้านคัน
  รวมทั้งภาครัฐบาลมุ่งเน้นเตรียมความพร้อมให้กับประผู้ประกอบการวิสาหกิจขนาดกลางและขนาดย่อม
  (เอสเอ็มอี) ที่เกี่ยวกับยานยนต์และชิ้นส่วนที่เป็น คนไทย
  อีกทั้งการร่วมมือระหว่างกลุ่มผู้ผลิตชิ้นส่วนยานยนต์กับกรมอาชีวศึกษาเพื่อตั้งสถาบันพัฒนาบุคลากรด้านยานยนต์
  เพื่อให้มีความพร้อมที่จะเข้าสู่การเปิดประชาคมเศรษฐกิจอาเซียน (เออีซี) ปี 2558

  อีกทั้งการปรับตัวเพื่อรองรับการปรับโครงสร้างสรรพสามิตรถยนต์ใหม่วันที่ 1 มกราคม 2559
  ที่กรมสรรพสามิตจะบังคับใช้ภาษีจากเดิมคิดตามปริมาตรกระบอกสูบรถยนต์
  มาเป็นคิดตามปริมาณการปล่อยก๊าซคาร์บอนไดออกไซด์ออกสู่สิ่งแวดล้อมแทน
  ส่งผลให้การพัฒนาอุตสาหกรรมยานยนต์ของประเทศไทย จะเน้นการพัฒนารถยนต์ใหม่ ๆ
  ภายใต้แนวคิด "กรีนเทคโนโลยี"
  ซึ่งเป็นแนวโน้มของโลกตามแบบอย่างของสหรัฐและยุโรปที่มุ่งเน้นลดการปล่อยก๊าซคาร์บอนไดออกไซด์สู่สิ่งแวดล้อม

  และนอกจากนี้การที่กระทรวงอุตสาหกรรมรับที่จะพิจารณาแนวทางและรูปแบบการจัดตั้งศูนย์ทดสอบยานยนต์และสนามทดสอบยานยนต์
  ตามที่สมาคมอุตสาหกรรมยานยนต์ไทยร้องขอให้รัฐบาลสนับสนุนงบประมาณสร้าง
  เพื่อช่วยลดภาระผู้ประกอบการในอุตสาหกรรมชิ้นส่วนยานยนต์โดยเฉพาะ Tier 2 และ Tier 3
  ที่ปัจจุบันจำเป็นต้องส่งชิ้นส่วนไปทดสอบมาตรฐานในต่างประเทศ
  การไม่ส่งไปต่างประเทศเป็นการช่วยลดต้นทุนเพิ่มขีดความสามารถการแข่งขันให้กับผู้ประกอบการไทยได้อีกทางหนึ่งด้วย

  จึงประมาณการยอดการผลิตปี 2558 อยู่ในระดับ 2.2 – 2.3 ล้านคัน แบ่งเป็นตลาดในประเทศ
  1 ล้านคัน เนื่องจากการปรับเงินเดือนข้าราชการ การท่องเที่ยวฟื้นตัว และการลงทุนภาครัฐ
  ส่วนส่งออกคาดว่าจะมีจำนวน 1.2 ล้านคัน หากเศรษฐกิจดีขึ้นก็อาจไปถึงระดับ 1.3 ล้านคัน
  และจะสามารถผลิตให้ถึงเป้าหมาย 3 ล้านคันได้ในปี 2560

  สถิติยอดผลิตรถยนต์และรถจักรยานยนต์

+---+------+------+-------+--------+-------+-------+-------+--------+
|   | ร    |      |       |        | ร     |       |       |        |
|   | ถยนต์ |      |       |        | ถจักรย |       |       |        |
|   |      |      |       |        | านยนต์ |       |       |        |
+---+------+------+-------+--------+-------+-------+-------+--------+
| ปี | ยอ   | ยอ   | ยอด   | อัตรา   | ย     | ยอดข  | ยอด   | อัตรา   |
|   | ดผลิต | ดขาย | ส่งออก |        | อดผลิต | ายในป | ส่งออก |        |
|   |      | ในปร |       | กา     |       | ระเทศ |       | กา     |
|   | (คัน) | ะเทศ | (คัน)  | รเติบโต | (คัน)  |       | (คัน)  | รเติบโต |
|   |      |      |       |        |       | (คัน)  |       |        |
|   |      | (คัน) |       |        |       |       |       |        |
+---+------+------+-------+--------+-------+-------+-------+--------+
|   |      |      |       | ของ    |       |       |       | ของ    |
|   |      |      |       | ยอดผลิต |       |       |       | ยอดผลิต |
|   |      |      |       | (%)    |       |       |       | (%)    |
+---+------+------+-------+--------+-------+-------+-------+--------+
|   | 2    | 1    | 1,02  | 68     | 2,60  | 2,29  | 31    | 28     |
|   | ,453 | ,427 | 6,671 |        | 6,161 | 2,170 | 3,991 |        |
| 2 | ,717 | ,046 |       |        |       |       |       |        |
| 5 |      |      |       |        |       |       |       |        |
| 5 |      |      |       |        |       |       |       |        |
| 5 |      |      |       |        |       |       |       |        |
+---+------+------+-------+--------+-------+-------+-------+--------+
|   | 2    | 1    | 1,12  | 1      | 2,21  | 1,88  | 33    | (15)   |
|   | ,457 | ,335 | 1,303 |        | 8,625 | 4,845 | 3,780 |        |
| 2 | ,057 | ,754 |       |        |       |       |       |        |
| 5 |      |      |       |        |       |       |       |        |
| 5 |      |      |       |        |       |       |       |        |
| 6 |      |      |       |        |       |       |       |        |
+---+------+------+-------+--------+-------+-------+-------+--------+
|   | 1    | 626  | 94    | (26)   | 1,66  | 1,41  | 23    | (13)   |
|   | ,568 | ,781 | 2,159 |        | 9,235 | 7,966 | 0,983 |        |
| 2 | ,940 |      |       |        |       |       |       |        |
| 5 |      |      |       |        |       |       |       |        |
| 5 |      |      |       |        |       |       |       |        |
| 7 |      |      |       |        |       |       |       |        |
| * |      |      |       |        |       |       |       |        |
+---+------+------+-------+--------+-------+-------+-------+--------+

 *ข้อมูลสะสม 10 เดือน (มกราคม – ตุลาคม)     

  ที่มา : สภาอุตสาหกรรมแห่งประเทศไทย ณ วันที่ 31 ตุลาคม 2557

สภาวะการแข่งขันในต่างประเทศ

ในสภาวะการแข่งขันต่างประเทศปัจจุบัน ผู้ผลิตรถยนต์ใช้นโยบายการจัดซื้อแบบ Global
Sourcing ซึ่งจะทำการเปรียบเทียบราคาชิ้นส่วนวัตถุดิบจากผู้ผลิตทั่วโลก
ซึ่งแปลว่ามีโอกาสในการขายสินค้าได้มากขึ้น และมีโอกาสที่จะถูกคู่แข่งแย่งลูกค้าไปในเวลาเดียวกัน
ผู้ผลิตในประเทศไทยส่วนใหญ่มักถูกเปรียบเทียบราคากับประเทศอินโดนีเซีย จีน อินเดีย และญี่ปุ่น
การเสนอราคาจึงจำเป็นต้องคำนึงถึงราคาของผู้ผลิตในประเทศต่าง ๆ ดังที่ได้กล่าวไว้
โดยผู้ที่ทำราคาได้ถูกที่สุดจะมีโอกาสได้รับเลือกมากที่สุด

แต่ในอีกมุมหนึ่ง
ความสามารถในการจัดส่งและการดูแลคุณภาพยังคงเป็นสิ่งที่ผู้ผลิตรถยนต์ให้ความสำคัญ ยกตัวอย่างเช่น
การใช้ฐานการผลิตแห่งเดียวสำหรับส่งชิ้นส่วนให้กับประเทศต่าง ๆ
จะต้องคำนึงถึงการมีสต๊อกสินค้าให้มีปริมาณเพียงพอ การบริหารการจัดส่งเพื่อรองรับการผลิตแบบ
Just-in-time การปรับปรุงความสามารถในด้านภาษา
ซึ่งยังคงเป็นอุปสรรคในการติดต่องานข้ามประเทศ และการแก้ไขปรับปรุงด้านคุณภาพ
ก็ไม่สามารถดำเนินการได้รวดเร็วเช่นเดียวกับการซื้อภายในประเทศ
ดังนั้นแม้ว่าราคาในหลายประเทศจะต่ำกว่าของประเทศไทยแต่เมื่อพิจารณาทั้งสามปัจจัยรวมกัน
สินค้าที่ผลิตจากประเทศไทยมีราคาสูงกว่าอินเดียและจีน แต่ราคาและคุณภาพยังเป็นรองญี่ปุ่น
และการที่ประเทศไทยตั้งอยู่ในจุดศูนย์กลางของอาเซียนจึงเป็นข้อได้เปรียบในการที่ผู้ผลิตรถยนต์จะใช้ประเทศไทยเป็นศูนย์กลางกระจายสินค้าภายในภูมิภาค
จึงสามารถมองได้ว่าอุตสาหกรรมยานยนต์ไทยนั้นยังมีความได้เปรียบและโอกาสไม่น้อยเช่นกัน

2.4 การจัดหาผลิตภัณฑ์

2.4.1 กำลังการผลิต

บริษัทมีกำลังการผลิตและอัตราการใช้กำลังการผลิตในช่วงปี 2555 - 2557 ดังตารางต่อไปนี้

+----------------------------+-------------+-------------+------------+
|                            | 2555**      | 2556        | 2557       |
+============================+=============+=============+============+
| สายควบคุมรถยนต์              |             |             |            |
+----------------------------+-------------+-------------+------------+
|   กำลังการผลิต (เส้น)         | 45,471,720  | 49,880,160  | 54,226,400 |
+----------------------------+-------------+-------------+------------+
|   การผลิตจริง (เส้น)          | 27,384,696  | 33,003,901  | 28,706,933 |
+----------------------------+-------------+-------------+------------+
|   อัตราการใช้กำลังการผลิต      | 60%         | 66%         | 52%        |
|   (ร้อยละ)                  |             |             |            |
+----------------------------+-------------+-------------+------------+
| สายควบคุมรถจักรยานยนต์        |             |             |            |
+----------------------------+-------------+-------------+------------+
|   กำลังการผลิต (เส้น)         | 23,843,302  | 26,227,632  | 26,227,632 |
+----------------------------+-------------+-------------+------------+
|   การผลิตจริง (เส้น)          | 10,955,124  | 9,669,714   | 8,267,196  |
+----------------------------+-------------+-------------+------------+
|   อัตราการใช้กำลังการผลิต      | 46%         | 36%         | 31%        |
|   (ร้อยละ)                  |             |             |            |
+----------------------------+-------------+-------------+------------+
| ชุดควบคุมรางกระจกหน้าต่างรถยนต์ |             |             |            |
+----------------------------+-------------+-------------+------------+
|   กำลังการผลิตรวม (ชุด)       | 3,259,200   | 3,537,600   | 3,921,600  |
+----------------------------+-------------+-------------+------------+
|   การผลิตจริง -              | 861,156     | 1,141,185   | 467,369    |
|   แบบใช้สายควบคุม (ชุด)       |             |             |            |
+----------------------------+-------------+-------------+------------+
|   อัตราการใช้กำลังการผลิต      | 26%         | 32%         | 11%        |
|   (ร้อยละ)                  |             |             |            |
+----------------------------+-------------+-------------+------------+
| ยอดรวมทุกผลิตภัณฑ์             |             |             |            |
+----------------------------+-------------+-------------+------------+
|   กำลังการผลิตรวม (ชุด)       | 72,574,222  | 79,645,392  | 84,375,632 |
+----------------------------+-------------+-------------+------------+
|   การผลิตจริง -              | 39,200,976  | 43,814,800  | 37,441,498 |
|   แบบใช้สายควบคุม (ชุด)       |             |             |            |
+----------------------------+-------------+-------------+------------+
|   อัตราการใช้กำลังการผลิต      | 54%         | 55%         | 44%        |
|   (ร้อยละ)                  |             |             |            |
+----------------------------+-------------+-------------+------------+

** ข้อมูลสะสม 9 เดือน (มกราคม – กันยายน 2555,
บันทึกตามการเปลี่ยนรอบระยะเวลาบัญชีของบริษัท)

  2.4.2 ขั้นตอนการผลิต

ขั้นตอนการผลิตสายควบคุมรถยนต์และรถจักรยานยนต์

การผลิตสายควบคุมรถยนต์และรถจักรยานยนต์มีขั้นตอนการผลิตที่เหมือนกันทุกประการ
โดยสามารถแบ่งออกได้เป็น 5 ขั้นตอน หลัก ดังนี้

1. ขั้นตอนการผลิตสายนอก เริ่มจากการเตรียมวัตถุดิบ
โดยนำลวดกลมที่มีคุณภาพและขนาดตามความต้องการของลูกค้ามารีดให้แบน
จากนั้นจึงนำลวดซึ่งได้ผ่านการรีดแบนแล้วมาเข้าเครื่องม้วนเป็นท่อ
แล้วจึงนำท่อที่ได้มาหุ้มพลาสติกอีกชั้นหนึ่ง ก่อนที่จะตัดให้ได้ขนาดตามต้องการ

2. ขั้นตอนการผลิตสายใน เริ่มจากการนำลวดสำเร็จรูปมาตัดให้ได้ขนาดตามต้องการ
ปอกฉนวนที่ปลาย (กรณีที่ลวดนั้นหุ้มพลาสติก) ใช้แรงกดทำให้ลวดนั้นบานออก และใส่หัวยึด
เพื่อรอนำไปประกอบกับสายนอก

3. ขั้นตอนการผลิตชิ้นส่วน
นำเม็ดพลาสติกมาหลอมและฉีดขึ้นรูปพลาสติกตามแบบที่ต้องการเพื่อนำไปเป็นส่วน

พลาสติกสำเร็จรูป ประกอบสำหรับสายควบคุมรถยนต์ต่อไป

4. ขั้นตอนการประกอบ นำสายนอกมาประกอบกับสายใน โดยติดอุปกรณ์และชิ้นส่วนประกอบอื่น ๆ
ตามคุณลักษณะของสายควบคุมรถยนต์ประเภทที่ต้องการ

5. ขั้นตอนการตรวจสอบคุณภาพ
บริษัทจะทำการตรวจสอบคุณภาพของชิ้นงานก่อนที่จะบรรจุผลิตภัณฑ์ที่ผลิตได้ลงกล่องเพื่อเตรียมส่งมอบให้แก่ลูกค้าต่อไป

ขั้นตอนการผลิตชุดควบคุมรางกระจกหน้าต่างรถยนต์

  []

  การผลิตชุดควบคุมรางกระจกหน้าต่างรถยนต์แบ่งออกได้เป็น 4 ขั้นตอนหลักดังนี้

1.  ขั้นตอนการประกอบโครงชุดรางเลื่อน
    เริ่มจากการนำโครงเหล็กที่จัดซื้อมาประกอบเข้าชุดตามแบบที่ต้องการ

2.  ขั้นตอนการประกอบชิ้นส่วนหลัก เป็นการติดตั้งมอเตอร์ ลูกล้อ และสายเคเบิล
    (แบบสายควบคุม) ทาจาระบี เป็นต้น

3.  ขั้นตอนการประกอบเก็บรายละเอียด เก็บรายละเอียดต่าง ๆ และใส่ตัวน๊อต หรือตัวยึด

4.  ขั้นตอนการตรวจสอบคุณภาพ โดยจะต้องมีการตรวจสอบคุณภาพของชิ้นงาน
    ก่อนที่จะบรรจุผลิตภัณฑ์ที่ผลิตได้ลงกล่องเพื่อเตรียมส่งมอบให้แก่ลูกค้าต่อไป

2.4.3 การจัดหาวัตถุดิบ

  ในการผลิตสายควบคุมรถยนต์และรถจักรยานยนต์ และชุดควบคุมรางกระจกหน้าต่างรถยนต์นั้น
  บริษัทมีการจัดหาวัตถุดิบและชิ้นส่วนประกอบจากทั้งคู่ค้าภายในประเทศและต่างประเทศ
  ทั้งนี้ชิ้นส่วนประกอบต่าง ๆ (Component Parts)
  ที่บริษัทสั่งซื้อนั้นเป็นชิ้นส่วนที่บริษัทยังไม่สามารถหาผู้ผลิตในประเทศได้ หรือไม่คุ้มทุนที่จะผลิต

  ในปี 2557
  บริษัทมีการจัดซื้อวัตถุดิบและชิ้นส่วนประกอบเพื่อนำมาใช้ในกระบวนการผลิตสายควบคุมรถยนต์และรถจักรยานยนต์
  และชุดควบคุมรางกระจกหน้าต่างรถยนต์ คิดเป็นมูลค่ารวมทั้งสิ้นประมาณ 1,500 ล้านบาท
  ทั้งนี้เป็นการจัดซื้อในประเทศไทยประมาณร้อยละ 70
  และเป็นการจัดซื้อจากต่างประเทศประมาณร้อยละ 30
  โดยวัตถุดิบและชิ้นส่วนประกอบหลักที่บริษัทซื้อมาใช้ในกระบวนการผลิต ได้แก่
  วัตถุดิบและชิ้นส่วนประกอบประเภทเหล็ก ยาง ลวด เม็ดพลาสติก และมอเตอร์ เป็นต้น

  สำหรับคู่ค้าของบริษัทนั้นมีจำนวนหลายรายซึ่งส่วนใหญ่จะเป็นคู่ค้ากับบริษัทมาเป็นระยะเวลานาน
  โดยมีคู่ค้า 1 ราย ที่มียอดสั่งซื้อรวมจากบริษัทในปี 2557 มากกว่าร้อยละ 10
  ของยอดการสั่งซื้อรวมของบริษัท ได้แก่ ไฮเล็กซ์ คอร์ปอเรชั่น โดยคิดเป็นสัดส่วนร้อยละ 14.7
  ทั้งนี้วัตถุดิบและชิ้นส่วนประกอบหลักที่ซื้อจากไฮเล็กซ์ คอร์ปอเรชั่น ได้แก่
  วัตถุดิบและชิ้นส่วนประกอบประเภทยาง ส่วนประกอบสำเร็จรูป เหล็ก และเม็ดพลาสติก
  เพื่อนำมาใช้ในการประกอบสายควบคุมรถยนต์และรถจักรยานยนต์
  และชุดควบคุมรางกระจกหน้าต่างรถยนต์
  โดยสาเหตุที่บริษัทต้องจัดซื้อวัตถุดิบและชิ้นส่วนประกอบจากไฮเล็กซ์ คอร์ปอเรชั่น นั้น
  เนื่องจากชิ้นส่วนประกอบดังกล่าวเป็นชิ้นส่วนประกอบที่ไม่สามารถผลิตในประเทศไทยได้
  หรือปริมาณการผลิตไม่คุ้มที่จะผลิตเองหรือไม่สามารถจัดหาวัตถุดิบจากแหล่งภายในประเทศไทยได้
  ดังนั้นการซื้อจาก ไฮเล็กซ์ คอร์ปอเรชั่น
  ซึ่งเป็นผู้ถือหุ้นใหญ่ของบริษัทที่มีนโยบายในการสนับสนุนด้านวัตถุดิบและชิ้นส่วนประกอบที่มีคุณภาพและราคา
  ที่แข่งขันได้ให้กับบริษัทในกลุ่มของไฮเล็กซ์ คอร์ปอเรชั่น อยู่แล้วจึงเป็นวิธีที่เหมาะสม
  อย่างไรก็ตามบริษัทไม่ได้ทำสัญญาที่กำหนดให้บริษัทจะต้องจัดซื้อวัตถุดิบและชิ้นส่วนประกอบจากไฮเล็กซ์
  คอร์ปอเรชั่น แต่อย่างใด

  สำหรับสัดส่วนการสั่งซื้อนั้น บริษัทมีการสั่งซื้อจากคู่ค้าหลายราย
  แต่ไม่ได้พึ่งพาการจัดซื้อวัตถุดิบและชิ้นส่วนประกอบจากคู่ค้ารายใดรายหนึ่งเป็นสำคัญ
  และเนื่องจากบริษัทมีคู่ค้าหลายรายทำให้หากเกิดปัญหาในการจัดหาจากคู่ค้ารายใดรายหนึ่ง
  บริษัทจะยังสามารถจัดหาวัตถุดิบและชิ้นส่วนประกอบทดแทนที่มีคุณภาพในระดับเดียวกันจากคู่ค้ารายอื่นได้

2.4.4 งานที่ยังไม่ได้ส่งมอบ

- ไม่มี -

3. ปัจจัยความเสี่ยง

3.1 ความเสี่ยงจากการพึ่งพาผู้ถือหุ้นรายใหญ่

บริษัทมีการทำสัญญารับความช่วยเหลือในด้านพึ่งพาเครื่องหมายการค้า ภายใต้ชื่อ [] และ
“HI-LEX” และสัญญารับความช่วยเหลือด้านเทคนิคการผลิตสายควบคุมรถยนต์ รถจักรยานยนต์
และชุดควบคุมรางกระจกหน้าต่างรถยนต์แบบใช้สายเคเบิลควบคุมจากไฮเล็กซ์ คอร์ปอเรชั่น
(HI-LEX Corporation) เป็นลายลักษณ์อักษร

  ในกรณีที่ไม่สามารถจัดหาจากแหล่งจำหน่ายภายในประเทศไทยได้
  หรือมีปริมาณการใช้น้อยจึงไม่คุ้มที่จะผลิตเอง
  บริษัทจะสั่งซื้อวัตถุดิบและชิ้นส่วนประกอบบางประเภทจากไฮเล็กซ์ คอร์ปอเรชั่น
  อย่างไรก็ดีไม่มีสัญญาควบคุมในการจัดซื้อวัตถุดิบระหว่างกันแต่อย่างใด

สำหรับความเสี่ยงด้านการสั่งซื้อวัตถุดิบและชิ้นส่วนประกอบนั้น
บริษัทสามารถจัดซื้อจากผู้ผลิตอื่นแทนการสั่งซื้อจาก ไฮเล็กซ์ คอร์ปอเรชั่นได้
แต่อาจมีราคาและเงื่อนไขทางการค้าที่ต่างจากเดิม
ในปัจจุบันบริษัทได้สรรหาแหล่งจัดซื้อวัตถุดิบและชิ้นส่วนประกอบในประเทศมากขึ้น
ซึ่งจะช่วยลดต้นทุนโดยเฉพาะค่าขนส่งและภาษีนำเข้าลงได้

  ส่วนความเสี่ยงในแง่ของสัญญาฯ ดังกล่าวนั้น บริษัทเห็นว่า ไฮเล็กซ์ คอร์ปอเรชั่น
  จะต่อสัญญาให้อย่าง
  แน่นอน เนื่องจากไฮเล็กซ์ คอร์ปอเรชั่น ได้ให้คำรับรองเป็นลายลักษณ์อักษรไว้ว่า
  หากสัญญาปัจจุบันหมดอายุจะต่อสัญญาให้อีกคราวละ 5 ปี (ซึ่งเป็นนโยบายการต่อสัญญาที่ไฮเล็กซ์
  คอร์ปอเรชั่น ใช้กับบริษัทในเครือทุกบริษัท) ประกอบกับไฮเล็กซ์ คอร์ปอเรชั่น
  มีสถานะเป็นผู้ถือหุ้นรายใหญ่ของบริษัทได้ร่วมทุนและเป็นพันธมิตรที่ดีต่อกันมาเป็นเวลามา กว่า 36
  ปี ทำให้มีความมั่นใจว่าไฮเล็กซ์ คอร์ปอเรชั่น
  จะยังคงเป็นผู้ถือหุ้นและให้การสนับสนุนบริษัทอย่างต่อเนื่องต่อไป

  ด้วยเหตุนี้ ในประเด็นดังกล่าวจึงมีความเสี่ยงต่ำ

3.2 ความเสี่ยงจากการแข่งขันจากต่างประเทศ

บริษัทอาจมีความเสี่ยงจากการแข่งขันกับคู่แข่งรายใหม่
ซึ่งเป็นผู้ประกอบการต่างชาติที่ย้ายฐานการผลิตชิ้นส่วนเข้ามาภายใต้ข้อตกลงเขตการค้าเสรี
ปัจจัยหลักที่จะทำให้ผู้ประกอบการสามารถรักษาความสามารถในการแข่งขันได้คือ คุณภาพ
ต้นทุนการผลิตที่สอดคล้องกับความต้องการของลูกค้า การส่งมอบที่ตรงเวลา
และการบริการหลังการขายเพื่อสร้างความมั่นใจให้กับลูกค้า
โดยบริษัทได้กำหนดกลยุทธ์ทางการตลาดที่สำคัญ คือ มุ่งเน้นผลิตภัณฑ์ที่มีคุณภาพสูง
ควบคู่กับการดำเนินงานลดต้นทุนได้อย่างมีประสิทธิภาพการจัดส่งที่ตรงต่อเวลา
และการกำหนดราคาผลิตภัณฑ์ที่เหมาะสมและสามารถแข่งขันกับคู่แข่งได้
ซึ่งบริษัทมีกลุ่มลูกค้าเป็นผู้ผลิตชั้นนำที่มีฐานการผลิตในประเทศไทย
และมีความสัมพันธ์ที่ดีกับลูกค้าเหล่านี้มาโดยตลอด ประกอบกับได้มีห้องทดสอบผลิตภัณฑ์เป็นของตนเอง
ส่งผลให้ลดเวลาและค่าใช้จ่ายในการทำงาน

  ดังนั้น จึงมีความเสี่ยงต่ำที่คู่แข่งขันจากต่างประเทศจะเข้ามาและแข่งขันได้ในระดับเดียวกัน
  เนื่องจากจะต้องลงทุนสูงและไม่สามารถดำเนินการได้ครบวงจรเช่นเดียวกับบริษัท

3.3 ความเสี่ยงจากความผันผวนของราคาวัตถุดิบ

  ในปี 2557 บริษัทได้จัดซื้อวัตถุดิบหลัก ได้แก่ เหล็ก ลวดโลหะ เม็ดพลาสติก และยาง
  โดยมีมูลค่ารวมกว่าร้อยละ 50 ของมูลค่าวัตถุดิบและชิ้นส่วนประกอบที่บริษัทจัดซื้อทั้งหมด
  โดยราคาวัตถุดิบเหล่านี้ได้รับผลกระทบจากความผันผวนของราคาซื้อขายอันเนื่องมาจากสภาวะอุปสงค์และอุปทานของวัตถุดิบหลักดังกล่าวในตลาดโลก
  ซึ่งปรับตัวสูงขึ้นอย่างต่อเนื่อง โดยปัจจัยดังกล่าวเป็นปัจจัยที่อยู่เหนือความควบคุมของบริษัท

  อย่างไรก็ตาม หากราคาวัตถุดิบเกิดความผันผวนถึงขนาดที่มีนัยสำคัญ
  บริษัทสามารถจะปรับราคาผลิตภัณฑ์ให้สอดคล้องกับต้นทุนวัตถุดิบที่มีความผันผวนนั้นได้
  ตามข้อตกลงในสัญญาซื้อขายชิ้นส่วนที่บริษัททำกับลูกค้านั้น
  ได้กำหนดให้บริษัทและลูกค้าสามารถพิจารณาปรับราคาได้เป็นครั้งคราว เช่น ทุก ๆ 6 เดือน
  หรือทุก ๆ ครั้งที่ราคาวัตถุดิบมีการเปลี่ยนแปลงตั้งแต่ร้อยละ 3 ขึ้นไป เป็นต้น
  ซึ่งการปรับราคาแต่ละครั้งคู่สัญญาทั้งสองฝ่ายจะทำการตกลงร่วมกัน
  โดยบางครั้งลูกค้าจะยินยอมให้ทำการปรับราคาย้อนหลังด้วย
  ซึ่งการปรับราคาได้ดังกล่าวจะช่วยทำให้ผลกระทบจากความผันผวนของราคาวัตถุดิบลดลง
  และบริษัทได้กำหนดนโยบายให้ผู้ผลิตทำการลดต้นทุนเพื่อเกิดการบริหารจัดการต้นทุนที่ดี
  ซึ่งเมื่อผู้ผลิตมีความแข็งแกร่ง
  มีต้นทุนการบริหารจัดการที่ต่ำแล้วก็จะสามารถควบคุมราคาขายให้มีเสถียรภาพได้แม้ราคาวัตถุดิบจะสูงขึ้นก็ตาม

  3.4 ความเสี่ยงจากความผันผวนของอัตราแลกเปลี่ยนเงินตราต่างประเทศ

  ในปี 2557
  บริษัทมีการจัดซื้อวัตถุดิบและชิ้นส่วนประกอบโดยนำเข้าจากต่างประเทศประมาณร้อยละ 30
  ของยอดซื้อวัตถุดิบและชิ้นส่วนประกอบทั้งหมด
  โดยบริษัทมียอดการสั่งซื้อวัตถุดิบและชิ้นส่วนประกอบทั้งหมดที่เป็นสกุลเงินตราต่างประเทศตลอดทั้งปีเทียบเท่าเงินบาทจำนวนประมาณ
  349 ล้านบาท
  ซึ่งทำให้บริษัทมีความเสี่ยงจากความผันผวนของอัตราแลกเปลี่ยนเงินตราต่างประเทศในกรณีที่อัตราแลกเปลี่ยนมีการปรับตัวสูงขึ้น

3.5 ความเสี่ยงจากการพึ่งพาลูกค้ารายใหญ่

  ปัจจุบันบริษัทมีลูกค้ารายใหญ่ 8 ราย ประกอบด้วยบริษัทผู้ผลิตรถยนต์รายใหญ่ 6 ราย
  และผู้ผลิตรถจักรยานยนต์รายใหญ่ 2 ราย
  โดยรายได้รวมจากการขายผลิตภัณฑ์ให้แก่บริษัทเหล่านี้คิดเป็นประมาณร้อยละ 86
  ของรายได้รวมของบริษัทในปี 2557
  ดังนั้นบริษัทจึงอาจมีความเสี่ยงด้านรายได้หากผู้ผลิตรายใดรายหนึ่งลดปริมาณการผลิตหรือเลิกการสั่งซื้อผลิตภัณฑ์จากบริษัทซึ่งอาจมีผลกระทบต่อการประกอบธุรกิจ
  สถานะทางการเงินและผลการดำเนินการของบริษัทในอนาคต

  อย่างไรก็ตาม
  บริษัทเป็นผู้ผลิตสายควบคุมสำหรับรถยนต์และรถจักรยานยนต์และชุดควบคุมรางกระจกหน้าต่างรถยนต์ที่ดำเนินธุรกิจมากว่า
  36 ปี โดยได้พัฒนาประสิทธิภาพการผลิตจนมีชื่อเสียง
  มีเทคโนโลยีการผลิตที่ได้คุณภาพและมีประสิทธิภาพที่เป็นที่ยอมรับอย่างกว้างขวาง
  มีต้นทุนการผลิตที่แข่งขันได้ มีห้องทดสอบผลิตภัณฑ์เป็นของตนเอง
  ส่งผลให้ลดเวลาและเพิ่มความรวดเร็วในการดำเนินงาน
  อีกทั้งการทำธุรกิจกับบริษัทผู้ผลิตรถยนต์และรถจักรยานยนต์ รายใหญ่มาเป็นเวลานาน
  มีผู้ถือหุ้นรายใหญ่ คือ ไฮเล็กซ์ คอร์ปอเรชั่น ซึ่งเป็นผู้ผลิตสายควบคุมชั้นนำของประเทศญี่ปุ่น
  ตลอดจนการเป็นบริษัทในกลุ่มของซัมมิท คอร์ปอเรชั่น ซึ่งเป็นผู้ผลิตชิ้นส่วน

  รถยนต์และรถจักรยานยนต์รายใหญ่ของประเทศไทย
  ที่มีประสบการณ์ในธุรกิจมานานเป็นผู้ผลิตที่มีความน่าเชื่อถือในเรื่องของคุณภาพผลิตภัณฑ์
  โดยผลิตภัณฑ์ของบริษัทในกลุ่มซัมมิท คอร์ปอเรชั่น
  ครอบคลุมถึงอุปกรณ์และชิ้นส่วนเกือบทุกชนิดในรถยนต์และรถจักรยานยนต์ อาทิ ตัวถัง เบาะที่นั่ง
  ผนังประตูข้าง ฯลฯ
  ซึ่งคุณสมบัติดังกล่าวทำให้เห็นว่ามีความเป็นไปได้ต่ำที่บริษัทผู้ผลิตรถยนต์และรถจักรยานยนต์เหล่านี้จะเปลี่ยนไปสั่งซื้อจากคู่แข่งของบริษัท

  อนึ่ง
  บริษัทได้มีนโยบายกระจายความเสี่ยงโดยมีแผนการจะเพิ่มการส่งออกไปยังต่างประเทศมากขึ้น
  เพื่อเป็นการลดความเสี่ยงจากการพึ่งพาลูกค้ารายใหญ่อีกทางหนึ่งด้วย

3.6 ความเสี่ยงจากการที่บริษัทมีผู้ถือหุ้นรายใหญ่ถือหุ้นรวมกันเกินกว่าร้อยละ 50
และการมีอำนาจบริหารจัดการบริษัทและผลประโยชน์ของผู้ถือหุ้นรายใหญ่อาจขัดแย้งกับผลประโยชน์ของบริษัท
และ/หรือผู้ถือหุ้นรายอื่นของบริษัท

  ปัจจุบันบริษัทมีผู้ถือหุ้นรายใหญ่ 3 กลุ่ม คือกลุ่มจุฬางกูร กลุ่มพัฒนะเมลือง และไฮเล็กซ์
  คอร์ปอเรชั่น โดยถือหุ้นรวมกันในประมาณร้อยละ 80 ของทุนจดทะเบียนและชำระแล้วของบริษัท
  ซึ่งสามารถควบคุมมติที่ประชุมผู้ถือหุ้นได้เกือบทั้งหมด
  ผู้ถือหุ้นรายอื่นอาจไม่สามารถรวบรวมคะแนนเพื่อทำการตรวจสอบและถ่วงดุลเรื่องที่ผู้ถือหุ้นรายใหญ่เสนอได้
  ในบางกรณีผลประโยชน์ของผู้ถือหุ้นรายใหญ่อาจขัดแย้งกับผลประโยชน์ของบริษัทหรือของผู้ถือหุ้นรายอื่นนอกจากนี้
  ผู้ถือหุ้นรายใหญ่ยังเป็นผู้มีอำนาจในการบริหารจัดการบริษัทโดยดำรงตำแหน่งกรรมการบริษัทถึง 7
  ท่าน จากทั้งหมด 11 ท่าน
  จึงมีความเสี่ยงจากการที่ผู้ถือหุ้นรายใหญ่ใช้อำนาจบริหารจัดการอย่างเบ็ดเสร็จ
  และบริหารจัดการไปในทางที่ขัดแย้งกับผลประโยชน์ของบริษัท และ/หรือผู้ถือหุ้นรายย่อย
  ซึ่งอาจมีผลกระทบต่อธุรกิจของบริษัทได้

  อย่างไรก็ตามบริษัทมีคณะกรรมการอิสระ ประกอบด้วยกรรมการ 4 ท่าน
  ซึ่งเป็นบุคคลที่ไม่มีส่วนได้เสียกับบริษัท สามารถทำหน้าที่ตรวจสอบการดำเนินงานของผู้บริหาร
  และดูแลผลประโยชน์ของผู้ถือหุ้นรายย่อยได้อย่างเพียงพอ
  อีกทั้งบริษัทได้ว่าจ้างผู้ตรวจสอบภายนอกให้ตรวจสอบการปฏิบัติงานของหน่วยงานต่าง ๆ
  ร่วมกับฝ่ายตรวจสอบของบริษัท ซึ่งรายงานตรงต่อคณะกรรมการตรวจสอบ
  ข้อเสนอแนะจากผู้ตรวจสอบจะนำไปปรับปรุงระบบการควบคุมภายใน
  เพื่อให้ฝ่ายตรวจสอบภายในของบริษัทสามารถปฏิบัติงานได้อย่างมีประสิทธิภาพยิ่งขึ้น

  ดังนั้น จึงมีความเป็นไปได้น้อยที่จะเกิดความเสี่ยงดังกล่าวขึ้น

3.7 ความเสี่ยงจากการชดใช้ค่าเสียหายจากผลิตภัณฑ์ (Warranty Claim)

ตามที่บริษัทมีหน้าที่ในการรับประกันคุณภาพผลิตภัณฑ์และต้องรับผิดชอบต่อลูกค้าของบริษัทนั้น
กรณีที่เกิดความเสียหายอันเนื่องมาจากความบกพร่องของผลิตภัณฑ์ของบริษัท
ในสัญญาซื้อขายชิ้นส่วนระบุให้บริษัทต้องชำระค่าเสียหายที่เกิดจากความบกพร่องนั้น ๆ
ซึ่งหากผู้ผลิตรถยนต์และรถจักรยานยนต์เรียกร้องให้บริษัทชำระค่าเสียหายจากผลิตภัณฑ์
ในจำนวนเท่ากับหรือมากกว่ายอดขายของบริษัท
และศาลมีคำสั่งเป็นที่สุดให้บริษัทชำระเงินจำนวนดังกล่าว
บริษัทก็อาจได้รับผลกระทบในการประกอบธุรกิจในอนาคต
รวมทั้งการที่บริษัทต้องร่วมรับผิดกับผู้ผลิตรถยนต์หรือรถจักรยานยนต์หากมีผู้บริโภคได้รับความเสียหายอันเกิดจากข้อบกพร่องในผลิตภัณฑ์ของบริษัท
ในแต่ละปีที่ ผ่านมาลูกค้าได้มีการเรียกร้องให้บริษัทชดเชยค่าเสียหายจากผลิตภัณฑ์อยู่บ้าง
แต่เป็นจำนวนเงินที่น้อยมากเมื่อเทียบกับยอดขาย
และการเรียกร้องให้ชดเชยค่าเสียหายดังกล่าวเป็นเหตุการณ์ปกติของการดำเนินธุรกิจยานยนต์
ไม่ใช่ปัจจัยที่มีผลต่อการตัดสินใจสั่งซื้อผลิตภัณฑ์ของลูกค้า
และเท่าที่ผ่านมาไม่เคยมีผลกระทบอย่างมีนัยสำคัญต่อการดำเนินงานปกติของบริษัทแต่ประการใด
นอกจากนี้บริษัทยังตระหนักถึงความสำคัญในเรื่องคุณภาพของผลิตภัณฑ์
ดังนั้นก่อนการส่งให้ลูกค้าบริษัทจะทำการตรวจสอบคุณภาพของผลิตภัณฑ์อย่างถี่ถ้วน และทุก ๆ ครึ่งปี
บริษัทจะสรุปยอดการเรียกร้องให้ชดเชยค่าเสียหาย
เพื่อนำผลลัพธ์ไปวางแผนการตรวจสอบและพัฒนาคุณภาพของผลิตภัณฑ์ต่อไป
ซึ่งบริษัทเชื่อว่าจะช่วยลดความเสี่ยงในกรณีที่บริษัทต้องชำระค่าเสียหายจากผลิตภัณฑ์ได้

  3.8 ความเสี่ยงจากการพึ่งพาอุตสาหกรรมรถยนต์และรถจักรยานยนต์

การดำเนินการของบริษัทจะเปลี่ยนแปลงไปในแนวทางที่สอดคล้องกับอุตสาหกรรมรถยนต์และรถจักรยานยนต์เป็นสำคัญ
ซึ่งหากอุตสาหกรรมรถยนต์และรถจักรยานยนต์อยู่ในภาวะถดถอยหรือภาวะชะงักงัน บริษัทก็จะ
ได้รับผลกระทบในการประกอบธุรกิจเช่นเดียวกัน

เนื่องจากปัจจุบัน
อุตสาหกรรมยานยนต์ถือเป็นอุตสาหกรรมที่สร้างมูลค่าทางเศรษฐกิจได้อย่างมหาศาล
หลายประเทศจึงพยายามสนับสนุนให้เกิดการผลิตภายในประเทศตัวเองให้มากที่สุด
ปัจจุบันประเทศไทยเป็นผู้ผลิตรถยนต์อันดับ 9 ของโลก มียอดผลิตในปี 2557 ประมาณ 2 ล้านคัน
ภาครัฐมีนโยบายเพิ่มเติมในการส่งเสริมให้ประเทศไทยเป็นศูนย์กลางของอุตสาหกรรมรถยนต์ของภูมิภาคอาเซียน
โดยได้ริเริ่มโครงการ Eco Car 2
ซึ่งคาดว่าโอกาสที่อุตสาหกรรมยานยนต์จะเข้าสู่ภาวะถดถอยยิ่งมีน้อยลง

  3.9 ความเสี่ยงจากการแข่งขันในอุตสาหกรรมผลิตชิ้นส่วนรถยนต์และรถจักรยานยนต์

  บริษัทอาจสูญเสียส่วนแบ่งการตลาดแก่บริษัทคู่แข่ง
  เนื่องจากอุตสาหกรรมผลิตชิ้นส่วนรถยนต์และรถจักรยานยนต์เป็นอุตสาหกรรมที่มีการแข่งขันสูงทั้งภายในประเทศและต่างประเทศ
  จึงมีความเสี่ยงที่อาจเกิดผลกระทบต่อการประกอบธุรกิจ
  เนื่องจากการผลิตชิ้นส่วนรถยนต์และรถจักรยานยนต์ต้องใช้ขั้นตอนการผลิตที่มีประสิทธิภาพเที่ยงตรง
  เพื่อให้ได้คุณภาพตรงกับความต้องการของลูกค้าแต่ละราย
  นอกจากนี้ในการสั่งซื้อชิ้นส่วนสำหรับรถยนต์หรือรถจักรยานยนต์ แต่ละรุ่นนั้น
  บริษัทผู้ผลิตรถยนต์และรถจักรยานยนต์จะทำการคัดเลือกผู้ผลิตชิ้นส่วนล่วงหน้าก่อนการผลิตจริง
  โดยผู้ผลิตชิ้นส่วนที่ผ่านการคัดเลือกแล้ว จะได้รับคำสั่งซื้อผลิตภัณฑ์จากบริษัทผู้ผลิตรถยนต์
  และรถจักรยานยนต์อย่างต่อเนื่องตลอดอายุการผลิตรถยนต์และรถจักรยานยนต์รุ่นนั้น ๆ
  อีกทั้งการเปลี่ยนแปลงรุ่นของรถยนต์และรถจักรยานยนต์ไม่มีผลต่อการเปลี่ยนแปลงเทคโนโลยีในการผลิตสายควบคุม
  และชุดควบคุมรางกระจกหน้าต่างรถยนต์มากนัก

  ดังนั้น
  บริษัทในฐานะที่เป็นผู้ผลิตสายควบคุมสำหรับรถยนต์และรถจักรยานยนต์และชุดควบคุมรางกระจกหน้าต่างรถยนต์
  ซึ่งดำเนินธุรกิจมายาวนานกว่า 36 ปี เป็นผู้ผลิตรายใหญ่รายหนึ่งของประเทศ
  มีผลงานและชื่อเสียงที่เป็นที่ยอมรับอย่างกว้างขวางในกลุ่มผู้ผลิตรถยนต์และรถจักรยานยนต์มาเป็นเวลานาน
  จึงได้เปรียบคู่แข่งอื่น ๆ
  ในการผลิตสายควบคุมและชุดควบคุมรางกระจกหน้าต่างรถยนต์เพื่อประกอบรถยนต์และรถจักรยานยนต์ในประเทศ
  ด้วยเหตุผลดังกล่าวข้างต้น
  บริษัทจึงมั่นใจว่ายังสามารถจะแข่งขันกับผู้ผลิตรายอื่นได้อย่างมีประสิทธิภาพ

4.  ทรัพย์สินที่ใช้ในการประกอบธุรกิจ

  4.1 ทรัพย์สินถาวรหลัก

  บริษัทมีสินทรัพย์ถาวรที่ใช้ในการดำเนินงาน และไม่ได้ใช้ในการดำเนินงาน
  โดยมีรายละเอียดและมูลค่าบัญชีสุทธิ ณ วันที่ 30 กันยายน 2557 ดังต่อไปนี้

+----+---------------+---------------------+-----------+--------+----+
| ลำ | ประเภททรัพย์สิน  | ที่ตั้ง                 | ลักษ       | มูลค่า   | ภา |
| ดับ |               |                     | ณะกรรมสิทธิ์ | บัญชีสุทธิ | ระ |
|    |               |                     |           |        | ผูก |
|    |               |                     |           | (ล     | พัน |
|    |               |                     |           | ้านบาท) |    |
+----+---------------+---------------------+-----------+--------+----+
| 1  | ที่ดินที่ตั้งโรงงาน  | ต.ราชาเทวะ อ.บางพลี  | เจ้าข      | 85     | -  |
|    |               | จ.สมุทรปราการ        | องกรรมสิทธิ์ |        |    |
|    | - 18 ไร่ 2 งาน |                     |           | 141    | -  |
|    | 44 ตารางวา    | นิคมอุตสาหกรรมอมตะนคร | เจ้าข      |        |    |
|    |               |                     | องกรรมสิทธิ์ |        |    |
|    | - 50 ไร่ 56    | ต.พานทอง อ.พานทอง   |           |        |    |
|    | ตารางวา       | จ.ชลบุรี              |           |        |    |
+----+---------------+---------------------+-----------+--------+----+
| 2  | ที่ดินเปล่า       | ต.ราชาเทวะ อ.บางพลี  | เจ้าข      | 5      | -  |
|    |               | จ.สมุทรปราการ        | องกรรมสิทธิ์ |        |    |
|    | - 3 งาน 78    |                     |           |        |    |
|    | ตารางวา       |                     |           |        |    |
+----+---------------+---------------------+-----------+--------+----+
| 3  | อาคา          | ต.ราชาเทวะ อ.บางพลี  | เจ้าข      | 44     | -  |
|    | รและสิ่งปลูกสร้าง | จ.สมุทรปราการ        | องกรรมสิทธิ์ |        |    |
|    |               |                     |           | 439    | -  |
|    | - บนที่ดิน เลขที่  | นิคมอุตสาหกรรมอมตะนคร | เจ้าข      |        |    |
|    | 57 หมู่ที่ 6      |                     | องกรรมสิทธิ์ |        |    |
|    |               | ต.พานทอง อ.พานทอง   |           |        |    |
|    | ถ.กิ่งแก้ว       | จ.ชลบุรี              |           |        |    |
|    |               |                     |           |        |    |
|    | - บนที่ดิน เลขที่  |                     |           |        |    |
|    | 700/737       |                     |           |        |    |
|    |               |                     |           |        |    |
|    | หมู่ที่ 1         |                     |           |        |    |
+----+---------------+---------------------+-----------+--------+----+
| 4  | เคร           | นิคมอุตสาหกรรมอมตะนคร | เจ้าข      | 425    | -  |
|    | ื่องจักรและอุปกรณ์ |                     | องกรรมสิทธิ์ |        |    |
|    |               | ต.พานทอง อ.พานทอง   |           |        |    |
|    | - บนที่ดิน เลขที่  | จ.ชลบุรี              |           |        |    |
|    | 700/737       |                     |           |        |    |
|    |               |                     |           |        |    |
|    |   หมู่ที่ 1       |                     |           |        |    |
|    |               |                     |           |        |    |
|    |  นิคมอุตสาหกรรม |                     |           |        |    |
|    |               |                     |           |        |    |
|    | อมตะนคร       |                     |           |        |    |
+----+---------------+---------------------+-----------+--------+----+
| 5  | เครื่องมือเ      | นิคมอุตสาหกรรมอมตะนคร | เจ้าข      | 27     | -  |
|    | ครื่องใช้สำนักงาน |                     | องกรรมสิทธิ์ |        |    |
|    |               | ต.พานทอง อ.พานทอง   |           |        |    |
|    | -   ใช        | จ.ชลบุรี              |           |        |    |
|    | ้ในการดำเนินงาน |                     |           |        |    |
+----+---------------+---------------------+-----------+--------+----+
| 6  | ยานพาหนะ      | นิคมอุตสาหกรรมอมตะนคร | เจ้าข      | 5      | -  |
|    |               |                     | องกรรมสิทธิ์ |        |    |
|    |               | ต.พานทอง อ.พานทอง   |           |        |    |
|    |               | จ.ชลบุรี              |           |        |    |
+----+---------------+---------------------+-----------+--------+----+
|    |               | รวม                 |           | 1,171  |    |
+----+---------------+---------------------+-----------+--------+----+

4.2 เครื่องหมายการค้า

  []บริษัทมีเครื่องหมายการค้าที่เป็นของบริษัทที่ใช้ในการผลิตและจัดจำหน่ายสายควบคุมรถยนต์และรถจักรยานยนต์
  และชุดควบคุมรางกระจกหน้าต่างรถยนต์ ณ วันที่ 30 กันยายน 2557
  เพียงเครื่องหมายการค้าเดียว คือ

4.3 นโยบายการลงทุนในบริษัทย่อย บริษัทร่วม และบริษัทที่เกี่ยวข้อง

ณ วันที่ 30 กันยายน 2557 บริษัทมีเงินลงทุนในบริษัทที่เกี่ยวข้องคือบริษัท ไฮเล็กซ์ เวียดนาม
จำกัด โดยถือหุ้นในสัดส่วนร้อยละ 6.30 คิดเป็นมูลค่าเงินลงทุนตามราคาทุนรวม 25.70 ล้านบาท
หรือร้อยละ 0.96 ของสินทรัพย์รวมของบริษัท ทั้งนี้ นโยบายในการลงทุนในบริษัทย่อย บริษัทร่วม
และบริษัทที่เกี่ยวข้องเพิ่มเติมของบริษัทจะเน้นธุรกิจที่มีความเกี่ยวเนื่องกับผลิตภัณฑ์และบริการของบริษัท
โดยจะพิจารณาถึงอัตราผลตอบแทนและผลประโยชน์อื่นที่บริษัทจะได้รับจากการลงทุนเป็นสำคัญ
เพื่อเป็นการสนับสนุนและส่งเสริมธุรกิจของบริษัท

บริษัทมีเป้าหมายที่จะลงทุนรวมทั้งหมดในสัดส่วนไม่เกินร้อยละ 15 ของสินทรัพย์รวมของบริษัท
โดยการลงทุนจะต้องผ่านการพิจารณาจากคณะกรรมการของบริษัท
และ/หรือที่ประชุมผู้ถือหุ้นตามขอบเขตอำนาจการอนุมัติ และในการกำกับดูแลงานของบริษัทย่อย
บริษัทร่วม และบริษัทที่เกี่ยวข้องนั้น
บริษัทในฐานะผู้ถือหุ้นจะแต่งตั้งผู้จัดการฝ่ายการบัญชีเป็นผู้แทนบริษัทไปร่วมในการประชุมในฐานะผู้ถือหุ้น
และผู้แทนบริษัทมีหน้าที่ในการออกเสียงในที่ประชุมใหญ่ผู้ถือหุ้นตามที่คณะกรรมการบริษัทได้พิจารณาเห็นชอบแล้ว
ทั้งนี้จะขึ้นอยู่กับลักษณะและอัตราส่วนการถือหุ้นของบริษัท

4.4 สรุปสัญญาสำคัญระหว่างบริษัทกับบริษัทอื่น

1.  สัญญาการใช้สิทธิและรับความช่วยเหลือด้านเทคนิค (License and Technical
    Assistance Agreement)

  บริษัทได้ทำสัญญาฉบับนี้กับไฮเล็กซ์ คอร์ปอเรชั่น
  เพื่อสิทธิในการผลิตสายควบคุมและส่วนประกอบของสายควบคุมทั้งรถยนต์และรถจักรยานยนต์
  และสิทธิในการใช้เครื่องหมายการค้า [] และ “HI-LEX”
  สำหรับการผลิตและประกอบสายควบคุมรถยนต์และรถจักรยานยนต์ในประเทศไทย

  สัญญาฉบับดังกล่าวมีอายุ 7 ปี เริ่มตั้งแต่วันที่ 15 กันยายน 2541
  และส0ามารถต่อสัญญาได้คราวละ 1 ปี หากเป็นไปตามเงื่อนไขที่กำหนดไว้
  นอกจากนี้สัญญาดังกล่าวกำหนดว่าในระหว่างอายุของสัญญา
  บริษัทจะต้องจ่ายเงินค่าธรรมเนียมให้กับไฮเล็กซ์ คอร์ปอเรชั่น ในจำนวนร้อยละ 2
  ของรายได้สุทธิจากการขายสายควบคุมและส่วนประกอบของสายควบคุมทั้งรถยนต์และรถจักรยานยนต์
  ทั้งนี้รายได้สุทธิดังกล่าวคิดจากยอดขายสายควบคุมและส่วนประกอบของสายควบคุมทั้งรถยนต์และรถจักรยานยนต์
  หักด้วยค่าบรรจุหีบห่อ เบี้ยประกันภัย ค่าขนส่ง ค่าจัดเก็บผลิตภัณฑ์ ส่วนลดทางการค้า
  ภาษีขายที่บริษัทต้องจ่าย และมูลค่าวัตถุดิบและชิ้นส่วนทั้งหมดที่ซื้อจากไฮเล็กซ์ คอร์ปอเรชั่น

สัญญาฉบับดังกล่าวหมดอายุไปเมื่อวันที่ 15 กันยายน 2555 และได้ต่ออายุสัญญาต่อไปอีกเป็นเวลา 5
ปี

2.  สัญญาการใช้สิทธิและรับความช่วยเหลือด้านเทคนิค (License and Technical
    Assistance Agreement)

  บริษัทได้ทำสัญญาฉบับนี้กับไฮเล็กซ์ คอร์ปอเรชั่น
  เพื่อสิทธิในการผลิตชุดควบคุมรางกระจกหน้าต่างรถยนต์และส่วนประกอบของชุดควบคุมรางกระจกหน้าต่างรถยนต์แบบใช้สายเคเบิลควบคุม
  และสิทธิในการใช้เครื่องหมายการค้า[] และ “HI-LEX” สำหรับการผลิต
  การใช้และการประกอบผลิตภัณฑ์แต่ละประเภทในประเทศไทย

  สัญญาดังกล่าวมีอายุ 10 ปี เริ่มตั้งแต่วันที่ 4 มีนาคม 2540 และส0ามารถต่อสัญญาได้คราวละ 1
  ปี หากเป็นไปตามเงื่อนไขที่กำหนดไว้ นอกจากนี้สัญญาดังกล่าวกำหนดว่าในระหว่างอายุของสัญญา
  บริษัทจะต้องจ่ายเงินค่าธรรมเนียมให้กับไฮเล็กซ์ คอร์ปอเรชั่น ในจำนวนร้อยละ 2
  ของรายได้สุทธิที่ได้จากการขายชุดควบคุมรางกระจกหน้าต่างรถยนต์และส่วนประกอบของชุดควบคุมรางกระจกหน้าต่างรถยนต์แบบใช้สายเคเบิลควบคุม
  ทั้งนี้รายได้สุทธิดังกล่าวคิดจากยอดขายชุดควบคุมรางกระจกหน้าต่างรถยนต์และส่วนประกอบของชุดควบคุมรางกระจกหน้าต่างรถยนต์แบบใช้สายเคเบิลควบคุม
  หักด้วยค่าบรรจุหีบห่อ เบี้ยประกันภัย ค่าขนส่ง ค่าจัดเก็บผลิตภัณฑ์ ส่วนลดทางการค้า
  ภาษีขายที่บริษัทต้องจ่าย และมูลค่าวัตถุดิบและชิ้นส่วนทั้งหมดที่ซื้อจากไฮเล็กซ์ คอร์ปอเรชั่น

สัญญาฉบับเดิมได้หมดอายุไปเมื่อวันที่ 4 มีนาคม 2555 และได้รับการต่ออายุออกไปอีก 5 ปี

3)  บันทึกความเข้าใจ (Memorandum of Understanding)
    ในการเสนอราคาสายควบคุมและชิ้นส่วนประกอบสำหรับโครงการ T6

  บริษัทได้ลงนามในบันทึกความเข้าใจลงวันที่ 10 ตุลาคม 2550 ร่วมกับ ไฮเล็กซ์ บราซิล
  (HI-LEX Do Brazil Ltda.) จากประเทศบราซิล และเฟลกซ์เทค (Flextech
  Manufacturing (Pty) Ltd.) จากประเทศอาร์เจนตินา

  บันทึกดังกล่าวเป็นบันทึกแสดงเจตนาของทั้งสามฝ่ายในการร่วมเสนอตัวเป็นผู้ผลิตสายควบคุมและชิ้นส่วนประกอบรถกระบะภายใต้ชื่อโครงการ
  T6 ของฟอร์ด/ออโต้อัลลายแอนซ์

4)  สัญญาซื้อขายชิ้นส่วนที่ทำกับบริษัท อีซูซุมอเตอร์ (ปทท.) จำกัด, บริษัท ฮอนด้า ออโตโมบิล
    (ปทท.) จำกัด, บริษัท โตโยต้า มอเตอร์ เอเชีย แปซิฟิค เอ็นจิเนียริ่ง แอนด์
    แมนูแฟคเจอริ่ง จำกัด และ บริษัท ไทยฮอนด้า แมนูแฟคเจอริ่ง จำกัด

  เป็นสัญญาซื้อขายที่บริษัททำกับบริษัทผู้ผลิตรถยนต์และรถจักรยานยนต์ต่าง ๆ ดังกล่าว
  เพื่อจำหน่ายชิ้นส่วนสำหรับผลิตรถยนต์และรถจักรยานยนต์แต่ละสัญญามีอายุ 1 ปี
  และส0ามารถต่อสัญญาได้คราวละ 1 ปี หากไม่มีฝ่ายใดแสดงเจตนาเลิกสัญญาโดยชัดแจ้ง
  สัญญาดังกล่าวระบุการรับรองและการรับประกันชิ้นส่วนที่บริษัทขายให้กับบริษัทต่าง ๆ ข้างต้น
  รวมถึงหน้าที่และความรับผิดชอบกรณีที่บุคคลที่สามได้รับบาดเจ็บหรือได้รับความเสียหายต่อทรัพย์สินอันมีสาเหตุมาจากความบกพร่องของผลิตภัณฑ์ของบริษัท

  สัญญาดังกล่าวเป็นเพียงสัญญาที่กำหนดเงื่อนไขหลักต่าง ๆ
  ทั้งนี้ก่อนที่จะเริ่มต้นสั่งซื้อและผลิตชิ้นส่วนแต่ละรายการนั้น
  บริษัทผู้ผลิตรถยนต์และรถจักรยานยนต์จะประกาศแผนการผลิตแต่ละรุ่นพร้อมทั้งรายละเอียดคุณสมบัติของชิ้นส่วนที่ต้องการ
  ซึ่งบริษัทจะต้องออกแบบ และ/หรือผลิตชิ้นงานต้นแบบเพื่อนำเสนอ
  หากชิ้นงานของบริษัทได้รับการคัดเลือก บริษัทจึงจะได้รับคำสั่งซื้อ
  ซึ่งการสั่งซื้อจะเกิดขึ้นเป็นรอบตามแผนการผลิตของบริษัทผู้ผลิตรถยนต์และรถจักรยานยนต์แต่ละราย

5. ข้อพิพาททางกฎหมาย

- ไม่มี –

6. ข้อมูลทั่วไปและข้อมูลสำคัญอื่น

6.1 ข้อมูลบริษัท

ชื่อบริษัท : บริษัท ไทยสตีลเคเบิล จำกัด (มหาชน) (“บริษัท” หรือ “TSC”)

เลขทะเบียนบริษัท : 0107548000145

  ประเภทธุรกิจ : ประกอบธุรกิจผลิตสายควบคุมรถยนต์และรถจักรยานยนต์
  และผลิตชุดควบคุมรางกระจกหน้าต่างรถยนต์ โดยจำหน่ายผลิตภัณฑ์ให้แก่ผู้ผลิตรถยนต์
  และรถจักรยานยนต์หลักในประเทศ ศูนย์อะไหล่
  ตลอดจนส่งออกไปยังผู้ผลิตชิ้นส่วนรถยนต์และรถจักรยานยนต์ในต่างประเทศ

ที่ตั้งสำนักงานใหญ่ : นิคมอุตสาหกรรมอมตะนคร เลขที่ 700/737 หมู่ที่ 1 ตำบลพานทอง
อำเภอพานทอง

และโรงงาน จังหวัดชลบุรี 20160

เว็บไซต์บริษัท : www.thaisteelcable.com

โทรศัพท์ : (038) 447 200 – 15

โทรสาร : (038) 185 025

ทุนจดทะเบียน : 268,500,000 บาท (เรียกชำระแล้ว 259,800,000 บาท)

  6.2 ข้อมูลที่บริษัทถือหุ้นตั้งแต่ร้อยละ 10 ขึ้นไป

บริษัทมิได้ถือหุ้นใด ๆ ในบริษัทอื่นหรือธุรกิจอื่น

6.3 ข้อมูลของบุคคลอ้างอิงอื่นๆ

  นายทะเบียน บริษัท ศูนย์รับฝากหลักทรัพย์ (ประเทศไทย) จำกัด

เลขที่ 62 อาคารตลาดหลักทรัพย์แห่งประเทศไทย ถนนรัชดาภิเษก

แขวงคลองเตย เขตคลองเตย กรุงเทพมหานคร 10110

โทรศัพท์ : (02) 229 2800

โทรสาร : (02) 359 1259

  ผู้สอบบัญชี นายกฤษดา เลิศวนา

ผู้สอบบัญชีรับอนุญาต เลขทะเบียน 4958

บริษัท สำนักงาน อีวาย จำกัด

  เลขที่ 193/136-137 อาคารเลครัชดา ชั้น 33 ถนนรัชดาภิเษก แขวงคลองเตย เขตคลองเตย
  กรุงเทพฯ 10110
  โทรศัพท์ : (02) 264 9090

โทรสาร : (02) 264 0789